Saturday, 11.07.2020, 20:07\nزۆرینه له‌سه‌ر ئه‌وه‌كۆكین كه گه‌نده‌ڵی وه‌ك پرۆسه له هه‌رێمی كوردستان به‌یاسا ڕێكخراوه، بۆیه گه‌ر ویستێك بۆ چاكسازی هه‌بێت ئه‌وا به‌یاسا ڕێگری لێده‌كرێت و ناتوانرێت چاكسازی ڕاسته‌قینه‌بكرێت، به‌كوردیه‌كه‌ی كۆى سسته‌مه‌كه گه‌نده‌ڵه.\nهه‌رچه‌ند باس له گه‌نده‌ڵی به‌رپرسان بكرێت وه‌ك دڵۆپێك وایه له ده‌ریایه‌ك، هه‌م به‌رپرسان و هه‌م خه‌ڵكیش له‌گه‌ڵ ئه‌و ڕه‌وشه ڕاهاتون، بۆیه لای زۆرێك به‌كارهێنانی ده‌سته‌واژه‌ی گه‌نده‌ڵی هێنده ئاسایی بۆته‌وه كه كه‌س پێی دڵگران نابێت، به به‌رپرسه باڵاكانیشه‌وه، به‌ڵام من لێره‌دا ده‌مه‌وێت باسی دوو توێژبكه‌م كه ئه‌گه‌ر هه‌موو كایه‌كانی كۆمه‌ڵگه غه‌رقی گه‌نده‌ڵی بوبن ئه‌وا ده‌بو ئه‌وان به خاوێنی بمێننه‌وه و نه‌ده‌بو تێوه‌بگلێن، به‌ڵام به‌داخه‌وه ئه‌وو دوو توێژه‌ش وه‌ك هه‌موو چینو توێژه‌كانیتر له گه‌نده‌ڵیه‌وه گلاون، ئه‌وانیش توێژی دادوه‌ران و پارێزه‌ران له‌گه‌ڵ توێژی پزیشكان!\nیه‌كه‌م: توێژی دادوه‌ران، هه‌مومان له كه‌ناڵی (nrt ) یه‌وه ئه‌و هه‌واڵه‌مان بینی كه‌سێك براكه‌ی له‌لایه‌ن چه‌ند كه‌سێكه‌وه به‌ناڕه‌وا كوژرابو، پاش ئه‌و هه‌مووساڵه له دادگاش هه‌ر ده‌ستی ده‌ستیان پێكردوون، ئه‌ویش ناوی زۆرێك له دادوه‌ر و پارێزه‌رانی هێنا كه له دادگاكاندا به میزاجی به‌رپرسان دۆسیه‌كانی تاوان به‌لاڕێداده‌به‌ن، به‌داخه‌وه.\nدووه‌م: توێژی پزیشكان، بۆ ئه‌مه‌ش دیسان هه‌مومان لێدوانی ئه‌و په‌رستاره‌مان بینی كه له به‌رنامه‌یه‌كی كه‌ناڵی( ڕوداو) دا وه‌ك میوانی به‌رنامه كه 47 چیرۆكی نه‌خوازراوی پزیشكان و كه‌رتی ته‌ندروستی زۆر نه‌شیاوی لای خۆی تۆماركردبوو، هه‌ر له‌وێدا چه‌ند چیرۆكێی گێڕایه‌وه، ئه‌مه ته‌نیا یه‌ك په‌رستار هێنده چیرۆكی تۆماركردووه، ئه‌ی ئه‌گه‌ر هه‌موو ئه‌و كه‌سانه‌ی كه ئاگاداری ڕوداوی له‌وجۆره‌ن ڕوداوه‌كان بخه‌نه‌ڕوو، ئه‌وكات ده‌زانرێت له كه‌رتی ته‌ندروستیدا چ مه‌هزه‌له‌یك ده‌گوزه‌رێت.\nبۆ سێكته‌ری دادگاش به‌هه‌مان شێوه‌یه، گه‌ر ئه‌و كه‌سانه‌ی ئه‌گاداری نادادی دادوه‌ر و پارێزه‌ره‌كانن دۆسیه‌كان بخه‌نه ڕوو ئیتر مانیایه‌ك بۆ یاسا سه‌روه‌ری نامێنێته‌وه.\nمن ده‌ڵێم به‌داخه‌وه ئه‌و دوو توێژه‌ش په‌یامی پرۆزی خۆیان ونكردوه وه‌ك هه‌ركه‌سێكی ئاسایی و بازاڕی، كه ده‌بو هه‌موو توێژه‌كانی كۆمه‌ڵگه له گه‌نده‌ڵیه‌وه بگلایه‌ن، به‌ڵام ئه‌وان په‌یامی پیرۆزی خۆیان به‌خاوێنی بهڵایه‌ته‌وه، به داخه‌وه سسته‌مه‌كه ئه‌وانیشی له خشته‌برد!\nئایا تا ئێسته بینیوتانه دادوه‌رێك له‌سه‌ر به‌لاڕێدابردنی دۆسیه‌كانی دادگا و پزیشكێك له‌سه‌ر مامه‌ڵه نه‌شیاو و هه‌ڵه‌ی ته‌ندروستی سزا درابن یان لێپێچینه‌وه‌یان له‌گه‌ڵداكرابێت؟\nله دووباره بونه‌وه‌ى مێژوو بترسن


ئەندامانی میلیشیای کەتائیب حیزبوڵای سەر بە ئێران لە عێراق دەبینرێن. [وێنەکە لەسەر تۆڕە کۆمەڵایەتیەکان بڵاوکراوەتەوە]\nمیلیشیاکانی پشتیوان بە ئێران لە عێراق نفوزی خۆیان بەکاردەهێنن بۆ کێشانەوەی پارەی پارێزگاری لە خاوەنکاران، بەتایبەتی لەو ناوچانەی لەدەست رێکخراوی "دەوڵەتی ئیسلامی" (داعش) رزگارکراون، هاوڵاتیان و بەرپرسانی عێراق رایانگەیاند.\nهەڕەشەی بەردەوام لەم میلیشیانەوە، کە وەك باند کاردەکەن، وایکردووە ژمارەیەك عێراقی واز لە سەرچاوەی رزقی خۆیان بهێنن و شارەکانیان جێبهێڵن.\nدانیشتویەکی سەلاحەدین کە داوایکرد ناوی نەهێنرێت، لەترسی تۆڵەکردنەوە وتی عەسائیب ئەهل حەق بەتایبەتی "سەلاحەدینیان خنکاندووە" بەهۆی چڵێسییانەوە.\nبە دیارونای وت لە سەلاحەدین، میلیشیاکانی پشتیوان بە ئێران "دەستوەردەدەن له هەموو رەهەندێکی ژیانی خەڵك و ناچاریان دەکەن پارە بدەن بەپاساوی پاراستنی بەرژەوەندییەکانیان".\nئەندامانی کەتائیب ئیمام عەلی پشتیوان بە ئێران دەبینرێن لەم وێنەیەدا کە میلیشیاکە لەسەر ئینتەرنێت بڵاویکردۆته‌وە لە 24 تشرینی یەکەمی 2018.\nوتی: "هەمووکەس، لەنێویاندا جوتیاران، خاوەن رێستۆرانتەکان، پیشەوەران و تەنانەت دەستگێڕی شەقامەکان دەبێت بەشێك لە داهاتەکانیان بدەنە ئەم میلیشیانە." ئاماژەشیکرد بەوەی رەتکردنەوەی ئەمە دەکرێت ببێتە هۆی لەدەستچوونی ژیانیان.\nدانیشتویەکی موسڵ کە داوایکرد ناوی نەهێنرێت، بە دیارونای وت هەڕەشەکردنی میلیشیاکان هیچ بژاردەیەکیان بۆ ئەو و خاوەن دوکانەکانی دیکە "نەهێشتۆتەوە ئەوە نەبێت دوکانەکانیان دابخەن و بڕۆن بۆ هەڵاتن لەو فشارە".\nوتی: "ئەندامانی میلیشیاکان بەنێو بازاڕدا دەسوڕێنەوە تا بزانن هەر دوکاندارێك مانگی چەند پەیدادەکات بۆئەوەی خەمڵاندن بۆ ئه‌و پاره‌یه بكه‌ن كه مانگانە لێیان ده‌سێنن و دەکرێت بە سەدان دۆلار بێت."\nوتیشی: "وایانکردووە ژیانمان نەمێنێت و ئێمە و خێزانەکانمان چیتر هەست بە سەلامەتی ناکەین. داعش هۆکاری ئاوارەییمان بوو، ئێستاش هەست بە گوشار دەکەین لەم میلیشیانەوە کە فشارمان لێدەکەن دووبارە هەڵبێینەوە."\n'بێشه‌رمانه هەڕەشەکردن لە دانیشتوان'\nپەرلەمانتارێكی عێراقیی نەینەوا، حەسەن عەلا جەبوری، وتی لە پارێزگای نەینەوا، میلیشیا چەکدارە عێراقیەکان کە دڵسۆزی ئێرانن، چونکە پشتیوانی مادیانن، "بەشێوەیەکی توند هەڕەشە لە دانیشتوان دەکەن و ناچاریان دەکەن پارەی پاراستن (ئه‌تاوات) بدەن".\nبە دیارونای وت: "زۆربەی خەڵك لە ترسی ستەمی پیاوانی میلیشیاكان پارەدەدەن،" ئاماژەیکرد بەوەی خەڵك توڕەن لەوەی دوای شکستی داعش، هێزێکی دیکە شوێنی گرتۆتەوە.\nجەبوری وتی هێزەکانی عێراق کە لە پارێزگاکە کاردەکەن، باسیان لەم هەوڵی پارە لێسەندنانە کردووە بۆ حکومەتی فیدراڵ و ئاماژەیکرد بەوەی خودی خۆی چەندین جار لە پەرلەمان باسی لەم بابەتە کردووە.\nتاکە چارەسەری راستەقینە بۆ "نەهێشتنی میلیشیا و لایەنە چەکدارەکان لە شار و شارۆچکە رزگارکراوەکان" و بۆ روونکردنەوەی ئەوەی پۆلیسی عێراقی بەرپرسن لە جێبەجێکردنی یاسا "وه هیچ کەس لە سەروو یاساوە نیە".\nوتی: "ئەمە تاکە رێگەیە کە ده‌مانه‌وێت کێشەکەی پێ یەکلایی بکەینەوە."\nبەهەمانشێوە، سەرۆکی هاوپەیمانی قەرار، ئەسیل نوجەیفی داوایکرد ئەم "میلیشیا چەکدارە نەخوازراوانە" لە شارەکان لاببرێن و جەختیکردەوە لەوەی تاکە بوونی فەرمی دەبێت هی هێزە ئەمنیە عێراقیەکان بێت.\nبە دیارونای وت: "هیچ کیانێکی هاوشێوە مافی بوون و ئەنجامدانی چالاکی نایاسایی نیە کە مەدەنیەکان بکات بە قوربانی." ئاماژەیکرد به‌رۆڵی عەسائیب ئەهل حەق لە کارەساتی بەلەمەکەی ئەمدواییانەدا.\nنقومبوونی بەلەمێك کە لە دیجلە پەڕییەوە لە موسڵ -- رووداوێك کە نزیکەی 100 کەسی کوشت -- بووە هۆی راکێشانی سەرنج بۆ گەندەڵی كه ئه‌و ناوچانەی عێراقی تەنیوەتەوە كه میلیشیاکانی پشتیوان بە ئێران نفوزیان تێیاندا هەیە.\nمیلیشیاکان تەرکیز دەخەنە سەر ناوچە رزگارکراوەکان\nپسپۆڕێكی ستراتیژی، عەلا نەشوع بە دیارونای وت میلیشیا عێراقیەکانی پەیوەست بە سوپای پاسدارانی شۆڕشی ئیسلامی ئێران (پاسداران) -- بەتایبەتی عەسائیب ئەهل حەق و کەتائیب حیزبوڵا -- پشت بە سەندنی پارە دەبەستن بۆ ئۆپەراسیۆنەکانیان.\nوتی ئەم میلیشیانە لەنێو عێراقدا کاردەکەن، بەڵام "تەرکیز دەخەنە سەر ناوچە رزگارکراوەکان کە ئەمنیەتەیان لاوازە، بۆ خەڵەتاندنی خەڵك بەوەی بوونیان پێویست و دانەبڕاوە بۆ پاراستنی ژیانیان و پاراستنی ماڵ و موڵکیان".\nوتی: "ئەمە دواجار رێگەدەدات بەوەی دوای ماوەیەك هەڕەشە لە خەڵکی ناوچەکە بکەن بۆ لێسه‌ندنی پاره‌ی پاراستن یان دزینی سەرچاوەكان." ئاماژەیکرد بەوەش كه "هەندێك دەڵێن کە له‌سه‌دا 20ی ئابوری وڵات لە دەستی ئەم میلیشیانەدایە".\nنەشوع وتی ئەم میلیشیانە پارەی پاراستن کۆدەکەنەوە، چونكه‌پارەی خۆیان کەمبۆتەوە بەهۆی سزا سەپێنراوەکانی ئەمریکاوه بەسەر ئێرانداو شوێنپێهەڵگرتنی مامەڵە نایاساییە بانکیەکانی پەیوەست بە سەرچاوەی داراییانەوە.\nوتی: "لەئێستادا ئەم میلیشیانە هەڕەشەدەکەن و پارە دەسەنن لە خاوەنکارەکانی جوملەفرۆش لەگەڵ ئەوانەی کەرتی تایبەت و تەنانەت كاروكاسبیی مامناوەند و بچوك لەو ناوچانەی کە ئاسایشیان لاوازە."\nوتیشی داهاتی گەراجی گشتی و ئەوانەی نەخۆشخانەکان و ناوەندە بازرگانی و بارهەڵگرەکانیش لەلایەن ئەم میلیشیانەوە بەئامانجکراون.\nهه‌روه‌ها وتی كارمه‌ندانی شارەوانی و کەرتی گشتیش فشاریان لێدەکرێت بۆ پێدانی گرێبەست و تەندەر بەوانەی رەشوە و پارە دەدەن بە میلیشیاکان.\nهه‌ركه‌سێك پێت بڵێت ئه‌مه درۆیه، پێی بڵێ كه خۆی شه‌ڕانگێزه. من یه‌كێك له‌و كه‌سانه‌م كه میلیشیاكانی عه‌سائب بژێویمیان كردۆته ئامانج. هه‌فته‌ی بڕی 150,000 دیناریان سه‌پاندبوو به‌سه‌ر ئۆتۆمبیلی كیاكه‌مدا كه به‌كارمده‌هێنا بۆ كڕینی پێویستییه‌كانی ماڵه‌وه‌م. هه‌ر بۆیه‌ش فرۆشتم. ئه‌و كه‌سه‌ی ئه‌و پاره‌ی پارێزگارییه‌ی لێم وه‌رده‌گرت، سه‌ید زیایه، كه به‌رپرسی یه‌سره‌به له سه‌لاحه‌دین. ئۆتۆمبیله‌كه‌م فرۆشت و ته‌نانه‌ت ناوچه‌كه‌شم به‌جێهێشت. ژماره‌ی ته‌له‌فۆنی ئه‌و كه‌سانه‌م هه‌یه كه پاره‌كه‌یان كۆده‌كرده‌وه.\nئه‌مه راست نیه. ئه‌و میلیشیانه‌ی تۆ باسیان لێده‌كه‌یت شه‌ره‌فی تۆیان پاراستووه و خاكه‌كه‌ی تۆیان رزگاركردووه له‌كاتێكدا تۆ له‌گه‌ڵ هاوڕێكانتا له هه‌ولێر خه‌وتبوون. وته‌كانت ئاماژه به ته‌نها یه‌ك شت ده‌كه‌ن: كه تۆ وه‌ك نوسه‌ری ئه‌م وتاره سه‌ربازێكی "ده‌وڵه‌تی ئیسلامی" (داعش)ی شكستخواردوویت. خودا نه‌فره‌ت له تۆ ئه‌وانه بكات كه وه‌ك تۆ وان و هه‌موو ئه‌وانه‌ش كه پشتگیری له وته‌كانت ده‌كه‌ن، به حه‌قی محه‌مه‌د و ئالی محه‌مه‌د!\nبا یه‌كه‌مجار شه‌ره‌فی خۆیان بپارێزن ئه‌مجار بچن شه‌ره‌فی خه‌ڵكی تر بپارێزن.\n[شقڵیوپقڵی]. بۆ نابێت ئه‌وه په‌سه‌ندبكه‌ن؟ وه‌رن له موسڵ بیانبینن كه هه‌موو شتێكیان كۆنترۆڵكردووه؛ به‌شداری له هه‌ر پرۆژه‌یه‌كدا ده‌كه‌ن و هه‌وڵده‌ده‌ن پشكیان له كاروكاسبیی خه‌ڵكدا هه‌بێت، جا دوكانێك بێت یان هه‌ر شتێكی تر.\nئه‌وه ئه‌و به‌ناو میلیشیانه بوون كه قوربانییان به زۆر شت دا بۆ رزگاربوونی گه‌له‌كه‌مان له ده‌ست "ده‌وڵه‌تی ئیسلامی" (داعش) و كرده‌وه تاوانكارانه‌كانی. به‌هه‌رحاڵ پێده‌چێت هه‌ندێك كه‌س حه‌سره‌ت بخۆن بۆ داعش چونكه به‌رژه‌وه‌ندی و ده‌ستكه‌وتی هاوبه‌شیان هه‌یه له‌گه‌ڵیان. هه‌ربۆیه‌ش حه‌سره‌تیان بۆ ده‌خۆن و خه‌ڵك و نیشتمانیان به‌لاوه گرنگ نیه. شه‌ڕانگێزی له عێراق باڵه به‌هێزه‌كانی راكێشاوه بۆ هاریكاری له‌گه‌ڵ شه‌یتان تا گه‌ره‌نتیی پله و پایه و ده‌سكه‌وته‌كانی بكات. سیاسییه‌كی سه‌رده‌می پێشوو هاوكاری له‌گه‌ڵ توركیا ده‌كات دژی عێراق، چونكه ئه‌و وڵاته پشتگیری سه‌ربازیی ئه‌و ده‌كات. هه‌ربۆیه‌ش خۆی فشكرده‌وه و ده‌ستیكرده هه‌ڕه‌شه‌كردن و په‌یماندان و راگه‌یاندنی نه‌رێنی به هۆكاری تائیفیی ئه‌هریمه‌نانه، هه‌رچه‌نده كۆمه‌كی داعشی كرد له داگیركردنی پرێزگاكه‌دا و یارمه‌تیی دان بۆ هێرشكردنه سه‌ر شاره‌كه. هه‌روه‌ك ئه‌وه به‌س نه‌بێت بۆی، هێزه‌كانی توركیای هێنایه ناوه‌وه و هاوكاریی له‌گه‌ڵ پی كه‌ی كه‌ی كرد بۆ داگیركردنی به‌شێك له باكوری پارێزگاكه و دزینی نه‌وت و گازه‌كه‌ی و قاچاخچێتیكردن به كه‌له‌پوور و سوته‌مه‌نی و مادده هۆشبه‌ره‌كانه‌وه.\nوه‌ره ئه‌و میلیشیانه ببینه كه لێره هه‌مانه و ئه‌وسا قسه‌بكه.\nداعش و میلیشیا چه‌په‌ڵه‌كان هه‌موو كلكی ئێرانن. ئه‌ی خودایه نابودیان بكه له‌م مانگه پیرۆزه‌دا!\nدرۆ و ناوزڕاندن!\nئه‌مه راست نیه.\nدرۆزن! شه‌رمه‌زار بیت! حه‌شدی شه‌عبی پاداشتت ده‌داته‌وه.


حاکم شێخ لەتیف: دورخستنەوەی تەڤگەر لە هەڵبژاردن یاسایی نییە و سیاسییە – کوردی – RojNews.News\nحاکم شێخ لەتیف: دورخستنەوەی تەڤگەر لە هەڵبژاردن یاسایی نییە و سیاسییە\n28/02/2020 - 10:17:34 pm\nیەكشەممە, 12 أغس 2018 – 12:06 ڕۆژنیوز – سلێمانی\nدەستەی دادوەری هەڵبژاردنی سەر بە ئەنجومەنی دادوەری هەرێم، بڕیاری دورخستنەوەی تەڤگەری ئازادی کۆمەڵگای کوردستانی دا لە هەڵبژاردنی ٣٠ ئەیلولی پەرلەمانی هەرێمی کوردستاندا، ئەویش بە بیانووی ئەوەی کە پابەندنین بە یاسای پارتە سیاسییەکانی ساڵی ١٩٩٣ی هەرێمی کوردستان، ئەمە لەکاتێکدایە کە کۆمسیۆنی باڵای هەڵبژاردنی هەرێمی کوردستان بەشداریکردنی تەڤگەری ئازادی لە هەڵبژاردندا پەسەند کردبوو.\nلەوبارەیەوە حاکم شێخ لەتیف مستەفا، پسپۆڕی دەستوری و دادوەر لە دادگای شاری سلێمانی، بە ڕۆژنیوزی وت:”تەڤگەری ئازادیی، لە بەغدا مۆڵەتیان وەرگرتووە وەک پارتێکی فەرمی، دیارە مەرجەکانیان تێدایە بۆیە مۆڵەتیان پێدراوە، بۆیە دەبوو لە کوردستانیش مۆڵتیان پێبدرایە، بەڵام کە پێیان نەدراوە ئەوە دەتوانین بڵێین لێرە مامەڵەیەکی سیاسییان لەگەڵ کراوە نەک یاسایی”.\nوتیشی:”ئەگەر تەڤگەری ئازادیی گرفتێکی یاساییان هەیە ئەوە دادگا نابێت شەرم بکات، دەبێت بڵێت ئەو مەرجە یاساییە لە ئەندامەکان یان مامەڵەکەتاندا نییە، یاخود کێشەیەکی یاساییتان لەسەرە، ئەوکاتە تەڤگەری ئازادی لەبەردەم دەستەی دادوەری دەتوانێت تانە لە بڕیارەکە بدات، بەڵام ڕەتکردنەوەیان بەبێ پاساوێکی دیاریکراو دەچێتە بواری ڕەتکردنەوەی سیاسییەوە”.\nحاکم شێخ لەتیف، پێی وایە کە نابێت دادگا بە شێوەکی گشتی بڵێت، کە تەڤگەری ئازادی پابەند نین بە یاسای پارتە سیاسییەکانی ساڵی ١٩٩٣ وە ئەوە قسەیەکی قبوڵ نەکراوە، چونکە یاسای پارتەسیاسییەکانی ساڵی ١٩٩٣ کۆمەڵێک مەرجی داناوە، لەوانە دەبیت ٥٠٠ناو پێشکەش بکەن، نابێت سزای یاساییان لەسەر بێت، نابێت لە گەندەڵی تێوەگلابن، نابێت هێزی چەکدارییان هەبێت، دەبێت لە بڕیارەکەدا دیاری بکرێت لە چیدا پابەندنین بە یاساکەوە، ئەگەر دیاری بکات لەکوێدا کەموکورتییان هەیە، ئەوا ئەوان یان چاکی دەکەن، یان تانە لە بڕیارەکە دەدەن لە شوێنێکی باڵاتر.\nوتیشی:”بۆیە ئەم بڕیارەی لە دژی تەڤگەری ئازادی دراوە بەڕوونی دیارە کە هەژموونی سیاسی بەسەرەوەیە، وە دیارە کە وڵاتانی دراوسێ فشار دەکەن بۆ ئەوەی کە ئەم حزبە بەشداری هەڵبژاردن نەبێت، ئەمەش خۆی لەخۆیدا ئەوە دەردەخات کە ترسێک هەیە لە بەشداریکردنی ئەم حزبە لە هەڵبژاردندا”.\nلە بارەی ئەوەی ئایا یاساکانی عێراق لە هەرێمی کوردستان دەبێت جێبەجێ بکرێت، ناوبراو وتی:”هەندێک یاسامان هەیە یاسای فیدڕڵییە دەبێت لە هەموو عێراقدا جێبەجێ بکرێت، یاساشمان هەیە ناوچەییە، لە ناوچەیەکدا جێبەجێ دەکرێت، بەڵام ئەگەر یاسای ناوچەیی هەبێت ئەوا یاسا ناوچەییەکە جێبەجێ دەکرێت، لە هەرێمی کوردستان یاسای پارتە سیاسییەکانمان هەیە کە لەساڵی ١٩٩٣ دەرچووە، لە عێراقیش یاسای پارتەسیاسییەکانمان هەیە کە لەساڵی ٢٠١٥ دەرچووە، بەڵام بەگشتی ئەو مەرجانەی بۆ پێکهێنانی پارتی سیاسی هەیە لە هەرێمی کوردستان و عێراق جیاوازییان نییە، کەواتە ئەم حزبە کە مەرجەکانی حزبی سیاسی لە عێراقدا تێدایە و مۆڵەتی وەرگرتووە، کەوایە مەرجەکانی هەرێمی کوردستانی تێدایە و دەبوایە مۆڵەتی پێبدرێت”.\nجێگای باسە، ته‌ڤگه‌ری ئازادیی له ڕێگه‌ی یاسای کۆمیسیۆنه‌وه فۆرمی ١٠٢ی پڕ کردووبووەوە، که پاش وردبینی کۆمیسیۆن پشت راست کراوه‌یەوە که هیچ کێشه‌یه‌ک له فۆرمه‌که‌دا نەبووە، هەروەها لە هەڵبژاردنی ١٢ی ئایاری ئەنجومەنی نوینەرانی عێراق-یشدا بەشداریی کرد و کورسییەکی ئەو ئەنجومەنەی بەدەستهێنا.\nئەوە لە کاتێکدایە، حکومەتی عێراق لە ڕۆژی ٤ی ١٢ی ٢٠١٧ تەڤگەریی ئازادیی وەک حزبێکی ڕەسمی قبوڵ کرد و مۆڵەتی فەرمی پێدا.\nگەنجان پرۆژە بۆ چارەسەرکردنی گرفتەکانیان پێشکەش دەکەن\nهەڵگرانی بڕوانامەی ماستەر و دکتۆرا جارێکی دیکە گردبوونەوە


۲۰ هه‌زار هێزی حه‌شدی شه‌عبی ئاماده‌ی شه‌ڕی ته‌لعه‌فه‌رن - Mehr News Agency\n19 gelawêjê 2017 - 10:03\nNews Code 12088\nوته‌بێژی حه‌شدی شه‌عبی ڕایگه‌یاند:\n۲۰ هه‌زار هێزی حه‌شدی شه‌عبی ئاماده‌ی شه‌ڕی ته‌لعه‌فه‌رن\nوته‌بێژی حه‌شدی شه‌عبی ئاماژه‌ی دا که هێزه‌کانی حه‌شدی شه‌عبی به‌شداری ئۆپراسیۆنی ئازاد کردنی ته‌لعه‌فه‌ر ده‌که‌ن.\nبه ڕاپۆرتی ئاژانسی مێهر که کاناڵی مه‌یادین، ئه‌حمه‌د ئه‌سه‌دی، وته‌بێژی حه‌شدی شه‌عبی عێراق وتی: ۲۰ هه‌زار هێزی حه‌شدی شه‌عبی له شه‌ڕی ئازاد کردنی ته‌لعه‌فه‌ر به‌شداری ده‌که‌ن و فه‌رمانده‌ی گشتی هێزه سه‌ربازییه‌کانی عێراق کاتی ئه‌م هێرشه دیاری ده‌کات.\nئه‌و زیادی کرد: به پێی ئه‌و زانیارییانه‌ی ده‌ستی ئێمه که‌وتوون، که‌سانی بیانی زۆر له ناو داعشییه‌کانی ته‌لعه‌فه‌ر دان که ئێمه نازانین کێن و سه‌ر به چ وڵاتێکن.\nوته‌بێژی حه‌شدی شه‌عبی عێراق وتی: شه‌ڕی ئازاد کردنی ته‌لعه‌فه‌ر پێویستی با کاتی زۆر نییه و ته‌نیا چه‌ند هه‌فته‌ی به‌سه. حه‌شدی شه‌عبی هه‌موو عێراقییه‌کان ده‌گرێته‌وه و به پێی یاسای نه‌ته‌وه‌یی عێراق هه‌ڵسوکه‌وت ده‌که‌ین.\nئه‌و وتی: ئێمه له‌گه‌ڵ ئه‌م قسه‌ی موقته‌دا سه‌درین که چه‌ک ته‌نیا ده‌بێت له ده‌ستی ده‌وڵه‌تدا بێت و حه‌شدیش به‌شێکه له ده‌وڵه‌تی عێراق. یاسای حه‌شدی شه‌عبی ته‌نیا یاسایه‌که که ۲ له سه‌ر ۳ی پارلمان ده‌نگی پێداوه.\nئه‌سه‌دی جه‌ختی کرد: ئێمه به ده‌یان جار ڕامانگه‌یاندووه که ته‌نیا سه‌رۆک، جێگر و وته‌بێژی حه‌شدی ده‌توانێت بۆچوونی ئه‌م هێزه ڕابگه‌یه‌نێت.


هەولێر/ سەردانی ٢٥ سەرۆک رێکخراوی کۆمەڵگەی مەدەنی بۆ کونسوولی ئێران بۆ ناڕەزایەتی دەربڕین بە لەسێدارەدانی زیندانیانی سیاسیی کورد + وتووێژ\n٢٦ مەی ٢٠١٩ - ٠٥ جۆزەردان ١٣٩٨ - ٠٥:٥٨ تاران\n١٣٩٢/٠٨/١٥ - ٠٦-١١-٢٠١٣ - ١٣:٢٠ تاران ١٥٣٨ قه‌باره‌ی فۆنت:\nئاژانسی کوردپا: ئەنجومەنی باڵای رێکخراوەکانی کۆمەڵگەی مەدەنی بۆ ناڕەزایەتی سەبارەت بە لەسێدارە دانی زیندانیانی سیاسیی کورد، سەردانی کونسوولی ئێرانیان لەشاری هەولێر کرد.\nبەپێی راپۆرتی ئاژانسی هەواڵدەریی کوردپا، ئەمڕۆ چوارشەممە رێکەوتی ١٥ی خەزەڵوەر ٢٥ سەرۆک رێکخراوی کۆمەڵگەی مەدەنی بە نوێنەرایەتیی فراکسیۆنی ئەنجومەنی باڵای رێکخراوەکانی کۆمەڵگەی مەدەنی لە کوردستان، نامەیەکی ناڕەزایەتییان لە رێگەی کونسوولی ئیڕانەوە ئاراستەی "حەسەن رۆحانی" کرد.\nمحەمەمد عەلی سوباحانی: ئێمە تەنیا لەسەر ماددەی هۆشبەر و تریاک و حەشیش خەڵک لەسێدارە ئەدەین\nعەدنان ئەنوەر بەگ لە لێدوانێکدا بۆ ئاژانسی کوردپا رایگەیاند: "ئێمە ٢٥ سەرۆک رێکخراو سەردانی کونسوولی ئێرانمان لەشاری هەولێر کرد و نامەیەکی ناڕەزایەتیمان ئاراستەی حەسەن رۆحانی کرد و ئەوپەڕی ناڕەزایەتیی خۆمان سەبارەت بە لەسێدارە دانی زیندانیانی سیاسیی کورد بە "محەممەد عەلی سوبحانی" کونسوولی ئێران راگەیاند".\nسەرۆکی فراکسیۆنی ئەنجومەنی باڵای رێکخراوەکانی کۆمەڵگەی مەدەنی لە کوردستان باسی لەوەش کرد، "سوبحانی پێی راگەیاندین کە ئێمە وەک وڵاتی ئێران هیچ کەسێک لەسەر بیروباوەڕی سیاسی لەسێدارە نادەین و تەنیا لەسەر ماددەی هۆشبەری وەک: (تریاک و حەشیش) خەڵک لەسێدارە ئەدەین".\nعەدنان ئەنوەر بەگ: حکوومەتی ئێرانیش بە پێی عادەتی خۆی ئەگەر بیهەوێ کەسێک لەسێدارە بدات، تۆمەتێکی بۆ هەڵ ئەبەستێت\nعەدنان ئەنوەر بەگ، گوتیشی: " راشکاوانە بە کونسووولی ئێرانم راگەیاند کە ئەم سێ کەسەی کە لەم دواییەدا لەسێدارە دران زیندانیی سیاسی بوون و حکوومەتی ئێرانیش بە پێی عادەتی خۆی ئەگەر بیهەوێ کەسێک لەسێدارە بدات، تۆمەتێکی بۆ هەڵ ئەبەستێت".\nلە ١٠ رۆژی رابردوودا سێ زیندانیی سیاسیی کورد بەناوەکانی "حەبیبوڵڵا گوڵپەری‌پوور، رەزا ئیسماعیلی، شێرکۆ مەعارفی" لە زیندانەکانی ورمێ، سەڵماس و سەقز لە سێدارە دران.\nئەنجومەنی باڵای رێکخراوەکانی کۆمەڵگەی مەدەنی بۆ ناڕەزایەتی سەبارەت بە لەسێدارە دانی زیندانیانی سیاسیی کورد، سەردانی کونسوولی ئێرانیان لەشاری هەولێر کرد.\nسەرۆکی فراکسیۆنی ئەنجومەنی باڵای رێکخراوەکانی کۆمەڵگەی مەدەنی لە کوردستان گوتیشی کە لەو نامەیەدا باسمان لەوە کردبوو و هاوکات بە کونسوولی ئێرانیشمان راگەیاند: " حەسەن رۆحانی بەڵێنێکی زۆری بە خەڵک بەتایبەت خەڵکی کورد دابوو، بەڵام لەگەڵ ئەوەی هاتە سەرکار لێشاوی لەسێدارە دان دەستی پێکرد کە ئەمەش پێچەوانەی ئەو بەڵێنییانە دەسەلمێنێت".\nعەدنان ئەنوەر بەگ لە وڵامی پرسیارێکدا کە ئایا چاوەڕێی وڵامی ئەو نامەیە دەکەن، رایگەیاند: "، بەهۆی ئەوە کە وڵاتە دیکتاتۆر و سەرەۆکان رەخنەیان پێ قەبووڵ ناکرێ و پێی تێکدەچن، ئێمە تەنیا بەو نامەیە قەناعەت ناکەین و لە هەموو کەناڵێکەوە ناڕەزایەتی دەردەبڕین و راپۆرتی خۆمان بە رێکخراوی مافی مرۆڤی نەتەوە یەکگرتووەکان ئەدەینەوە و دڵناین کە ئەمە کاریگەریی خۆی دەبێ".


گەنگەشا تێزا دکتورایێ ب سەرکەفتیانە بدووماهیک هات :: Duhok Polytechnic University\nگەنگەشا تێزا دکتورایێ ب سەرکەفتیانە بدووماهیک هات\n(شهاب احمد خضر) قوتابیێ دکتواریێ ل زانکۆیا پۆلیتەکنیکى یا دهۆک - کولیژا تەکنیکى کارگێرى دهۆک – پشکا تەکنولوجیا کارگێرى کار، شیا بو دەمێ پتر ژ چوار دەمژمێرا بەرەڤانیێ ژ تێزا خۆ یا دکتوارێێ بکەت ئەوا ئەڤرو روژا پێنچ شەمبى رێکەفتى ٢٠٢٠/١٠/٢٢ و ل دەمژمێر ١٠:٠٠ سپێدێ و ل کولیژا تەکنیکى کارگێرى دهۆک هاتیە ئەنجامدان لژێر بناف و نیشانا\nالانعكاسات التأثيرية لصيانة الموارد البشرية على العلاقة بين الادارة المفتوحة الرشاقة المنظمة)\n(دراسة تحليلية لاراء اعضاء مجالس الجامعات الاهلية في أقيلم كوردستان\nپشتى هەر ئێک ژ بەرێزان (پ. د. حکمت رشید سلطان / سەروکێ لیژنێ ، و پ. د. أحلام ابراهيم ولي/ ئەندام، و پ. هـ. د. رفعت محمد علي/ ئەندام، و پ. هـ. د. رنج محمد نوري / ئەندام، و پ. هـ. د. دەرون فریدون عبدالله / ئەندام، و پ. هـ. د. هادي خليل اسماعيل / ئەندام وسەرپەرشتیارێ ئێکێ ، و پ. د. محمد عبد حسین / ئەندام و سەرپەرشتیارێ دووێ )\nبیروبوچون و پشنیارو و پرسیارێن خۆ ئاراستەى قوتابێ کرین و قوتابێ ناف هاتى بەرسڤا گشت پرسیاران داى، سەروک و ئەندامێن لیژنا گەنگەشێ نمرا زور باش ب قوتابى(شهاب احمد خضر) بەخشى و پیروزباهى لێ هاتنە کرن ژبو بەرهەفکرنا ڤێ تێزێ دبوارێ تەکنەلوجیا کارگێرى کار دا.


هادی عامری هه‌ڵوێستی خۆی له‌سه‌ر گۆڕانكاری له پۆسته باڵاكانی حكومه‌تی عێراق راگه‌یاند - هيوای کۆرد\nHome » هەواڵ » عێراق » هادی عامری هه‌ڵوێستی خۆی له‌سه‌ر گۆڕانكاری له پۆسته باڵاكانی حكومه‌تی عێراق راگه‌یاند\nهادی عامری هه‌ڵوێستی خۆی له‌سه‌ر گۆڕانكاری له پۆسته باڵاكانی حكومه‌تی عێراق راگه‌یاند\nin عێراق, هەواڵ 09/14/2020\t0\nهادی عامری سەرۆكی هاوپه‌یمانی فه‌تح هه‌ڵوێستی خۆی له‌سه‌ر گۆڕانكاری له پۆسته باڵاكانی حكومه‌تی عێراق له‌لایه‌ن مسته‌فا كازمی سه‌رۆك وه‌زیرانه‌وه راگه‌یاند و ئاماژه‌ی به‌وه‌كرد، دو داواكاریان له‌حكومه‌ت هه‌یه.\nله‌به‌یاننامه‌یه‌كدا، هادی عامری سەرۆكی هاوپه‌یمانی فه‌تح بڵاویكرده‌وه، ئه‌و گۆڕانكاریانه‌ی ئه‌مڕۆ له پله باڵاكان ئه‌نجامدراون زۆر باسكرا له‌وه‌ی گه‌ڕانه‌وه‌یه بۆ پشكپشكێنه، به‌ڵام هاوپه‌یمانی فه‌تح بێبه‌ریه و هیچ ئاگاداری ئه‌و گۆڕانكاریانه نیه.\nئه‌وه‌شی خستوه‌ته‌ڕو، ئاگادار نین كه شێخ سامی مه‌سعودی به‌وه‌كاله‌ت له‌سه‌رده‌می سه‌رۆك وه‌زیرانی پێشوتره‌وه دیاریكراوه، له‌ئێستاشدا مسته‌فا كازمی بیه‌وێت به‌دامه‌زراندنی خۆی له‌هاوپه‌یمانی نزیك بكاته‌وه، شێخ مه‌سعود زۆر له‌و هه‌نگاوه گه‌وره‌تره.\nسەرۆكی هاوپه‌یمانی فه‌تح جه‌ختیشیكردوه‌ته‌وه، ته‌نها دو داواكاری و ئامانجیان له‌حكومه‌تی عێراق هه‌یه، یه‌كه‌میان ده‌ركردنی هێزه‌كانی ئه‌مریكا به‌زوترینكات، دوه‌میشیان به‌ڕێوه‌چونی گه‌ڕاندنه‌وه‌ی شكۆ و ده‌سه‌ڵاتی ده‌وڵه‌ت و فه‌راهه‌مكردنی كه‌شێكی له‌بار بۆ هه‌ڵبژاردنێكی ئازاد و دادپه‌روه‌رانه و دور له كاریگه‌ری پاره و چه‌ك.\nئه‌مڕۆ دوشه‌ممه، مسته‌فا كازمی سه‌رۆك وه‌زیرانی عێراق، گۆڕانكاری له 15 پۆستی باڵای حكومه‌ته‌كه‌ی ئه‌نجامدا و به‌شێك له به‌ڕێوه‌به‌ری پۆسته‌كانی دورخسته‌وه و كاندیدی نوێی بۆ جێگره‌وه‌یان دیاریكرد.\nعێراق مسته‌فا كازمی هادی عامری هاوپه‌یمانی فه‌تح\t2020-09-14\nTagged with: عێراق مسته‌فا كازمی هادی عامری هاوپه‌یمانی فه‌تح


كۆنفرانسی ئاشتی ڕۆژهه‌ڵاتی ناوه‌ڕاست\nسـێشه‌ممه كۆنفرانسی ڕۆژهه‌ڵاتی ناوه‌ڕاست به میواندارێتی وڵاته یه‌كگرتووه‌كانی ئه‌مریكا له شـاری ئه‌ناپڵس مه‌ریلاند به‌ڕێوه‌چوو به به‌شـداری نزیكه‌ی 50 وڵات و ڕێـكخراوی نێونه‌ته‌وه‌یی بۆ یه‌كه‌م جار له پاش زیاتر له 10 سـاڵ.\nئیسرائیلیـیه‌كان چاویان به ژماره‌یه‌كی زۆری نوێنه‌رانی عه‌ره‌ب و كۆمكاری عه‌ره‌ب كه‌وت، له ناویان نوێنه‌رانی عه‌ره‌بسـتانی سعودی و سوریا كه ئیسرائیل به ڕه‌سمی ناناسن.\nسه‌رۆك وه‌زیری ئیسرائیل پـێشـوازی له به‌شـداری وڵاتانی عه‌ره‌ب كرد و گوتی داوا ده‌كات دووره په‌رێزكردنی ئیسرائیل له جیهانی عه‌ره‌ب به كۆتایـیـبێت.\nله كۆنفرانسه‌كه‌دا سه‌رۆك وه‌زیری ئیسرائیل ئێهود ئۆڵمه‌رت و سه‌رۆكی فه‌له‌سـتینیـیه‌كان مه‌حمود عه‌باس گوتیان حكومه‌ته‌كانیان ده‌ست به گفتوگۆكان ده‌كه‌نه‌وه به ئامانجی ئه‌وه‌ی به‌ر له كۆتایی سـاڵی 2008 بگه‌نه چاره‌سه‌ریـیه‌كی دوو ده‌وڵه‌ته بۆ كێشه‌ی ده‌یان سـاڵه‌یان سه‌رۆك بوش له كۆنفرانسه‌كه به‌ڵـگه‌نامه‌یه‌كی هاوبه‌شی ئیسرائیلی و فه‌له‌ستینیـیه‌كانی خوێنده‌وه كه تیایدا هه‌ردوو لایان سووربوونیان نیشـانداوه بۆ كۆتایی هێنان به ده‌یان سـاڵ خوێنڕێژی و ده‌ستپـێـكردنی قۆناغی ئاشتی له نێوانیاندا.\nهه‌موو لایه‌نه‌كان به سه‌رۆك بوش دانیان به سه‌ختی ڕێـگا بۆ گه‌یشتن به ئاشتی هێناوه، به تایبه‌تی گه‌یشتن به ڕێـكـكه‌وتن له‌سه‌ر مه‌سه‌له گرنگه‌كانی وه‌ك پاشه ڕۆژی ئۆرشه‌لیم- قودس، دیاركردنی سـنووره‌كان، مه‌سه‌له‌ی په‌نابه‌ره فه‌له‌سـتینیـیه‌كان و مه‌سه‌له‌ی ئاوی كه كه‌متر باسی له‌سه‌ر ده‌كرێت و مه‌سه‌له‌ی گرنگی ئاسایش.\nله هه‌مان ده‌م هه‌ندێ شـاره‌زا ده‌ڵێن به‌شـداری وڵاتانی عه‌ره‌ب به‌و شـێوه‌یه له‌به‌ر ئه‌وه بووه ترسـیان له نفوزی په‌ره‌گرتووی ئێران له ناوچه‌كه‌یه كه بانگهێشتی كۆنفرانسه‌كه‌ش نه‌كرابوو، وه به توندی دژایه‌تی به‌رامبه‌ر به كۆنفرانسه‌كه ده‌ربڕی.\nبۆ تاوتوێـكردنی وردی ئه‌م كۆنفرانسه و ئومێده‌كانی گه‌یشتن به ئاشتی هاوكارمان موعته‌به‌ر شـیروانی له به‌رنامه‌ی هه‌له‌و واشـنتۆنی ئه‌م هه‌فته‌یه‌دا میوانداری ئه‌م به‌ڕێزانه‌ی كردوو:\nخالیدی عه‌زیزی، شـاره‌زای زانسـتی سـیاسی و نوێنه‌ری حزبی دیموكرات كوردسـتان له ده‌ره‌وه‌ی وڵات.\nدكتۆر كرمانج گوندی، شـاره‌زای كاروباری ئه‌مریكا و پـرۆفیسۆر له زانكۆی تێنسی سته‌یت.


سعوودیه رێگه‌ی نه‌دا یانه‌یه‌كی ئێرانی بچێته خاكه‌كه‌یه‌وه\nیاریزانان و ئه‌ندامانی یانه‌ی پێرسپۆلیسی ئێرانی\n:: PM:05:21:13/10/2021 \nیانه‌ی پێرسپۆلیسی ئێرانی ئه‌مڕۆ نه‌یانتوانی گه‌شتی سعوودیه بكات، كه رۆژی شه‌مووی داهاتوو یارییه‌كی به‌هێز و گرنگیان له‌وێدا هه‌یه.\nیاریزانان و ئه‌ندامانی یانه‌ی پێرسپۆلیسی ئێرانی ئه‌مڕۆ چوارشه‌م 13ی تشرینی یه‌كه‌م، دوای پێنج سه‌عات چاوه‌ڕوانی له فڕۆكه‌خانه‌ی تاران، دواجار گه‌ڕانه‌وه ماڵه‌كانیان، دوای ئه‌وه‌ی سعوودییه‌كان ره‌زامه‌ندیی هاتنی ئه‌وانیان بۆ وڵاته‌كه‌یان نه‌دا.\nیانه ئێرانییه‌كه له به‌یاننامه‌یه‌كدا رای گه‌یاند، سه‌ره‌ڕای هاوئاهه‌نگیی پێشتر كه كراوه، به‌ڵام وڵاتی میواندار ره‌زامه‌ندیی نه‌دا بچینه وڵاته‌كه‌یان، داواشیان له فیدراسیۆنی تۆپی پێی ئێران كرد، له رێگه‌ی فیدراسیۆنی تۆپی پێی ئاسیاوه به‌دواداچوون بۆ كێشه‌كه بكه‌ن.\nبڕیاره رۆژی شه‌مووی داهاتوو له یارییه‌كانی قۆناغی هه‌شتی خولی یانه پاڵه‌وانه‌كانی ئاسیا، هه‌ردوو یانه‌ی پێرسپۆلیسی ئێرانی وهیلالی سعوودی له ریاز به‌یه‌ك بگه‌ن.\nهیلالی سعوودی له قۆناغی پێشوودا بردنه‌وه‌ی به‌سه‌ر ئیستقلالی ئێرانیدا تۆمار كرد و له قۆناغی هه‌شتیشدا به‌رامبه‌ر پێرسپۆلیس یاریی ده‌كات.\nیارییه‌كانی نێوان یانه‌كانی سعوودیه و ئێران، به هۆی بوونی كێشه‌ی سیاسی له نێوان هه‌ردوو وڵات، هه‌موو كات به‌هێزن و ململانێی تووندی تێدایه، كه‌شێكی دوور له وه‌رزشیش باڵ به‌سه‌ر هه‌ستی جه‌ماوه‌ر و یاریزانان ده‌كێشێت، زۆرجاریش كێشه و گرفت رووی داوه.\nراهێنه‌رێك به تۆمه‌تی ده‌ستدرێژيی بۆ سه‌ر منداڵان خرایه زیندانه‌وه\nبارسێلۆنا... ماڵ خۆی نه‌بوو میوانیشی هات!


کوردیپێدیا - جەبراوە\n🏰 جەبراوە | پۆل: شوێنەکان | زمانی بابەت: 🏳 کوردیی ناوەڕاست\n2. 👁 حاجی لەری خواروو\n3. 👁 حاجی لەری سەروو\n4. 👁 خانەقین\n5. 👁 خەلیفە ئەحمەد


ڕاپۆرتی پێشێلکارییەکانی مافەکانی کۆڵبەران لە مانگی ڕێبەنداندا، ٣ کوژراو و ٢١ بریندار | KHRN\nماڵ هه‌واڵه‌کانکۆڵبه‌ران\tڕاپۆرتی پێشێلکارییەکانی مافەکانی کۆڵبەران لە مانگی ڕێبەنداندا، ٣ کوژراو و ٢١ بریندار\nڕاپۆرتی پێشێلکارییەکانی مافەکانی کۆڵبەران لە مانگی ڕێبەنداندا، ٣ کوژراو و ٢١ بریندار\nبەپێی ئەو ئامارانە، دووان لەو کوژراوانە بەناوەکانی “ئەحمەد سەحرایی” و “شاهد ئەداک” بەهۆی دەستڕێژیی گولـلەی هێزەکانی پاسەوانیی سنووری نەوسود برینداربوبوون و پاشان لە نەخۆشانە گیانیان لە دەستدابوو. کۆڵبەرێکی دیکەش بەناوی “عوسمان فوتوحی” لەگەڵ پۆلێک کۆڵبەری دیکە گرفتاری بەفر و سەرما بوبوون و لە ئەنجامدا گیانی لە دەستدابوو.\nسەبارەت بە ئاماری بریندارەکانی ئەو مانگە، دوو کەس بەهۆی لێدان و ئەشکەنجەکانی هێزەکانی پاسەوانی سنوور و کەوتنەوە خوارەوە لەسەر بەرزاییەکانەوە برینداربوون، ١٩ کەسی دیکەش لە ئەنجامی تەوقەی ئەو هێزانەدا برینداربوون.\nلەو ١٩ کۆڵبەرەش ٢ کەس لە ئەنجامی تەقەی هێزەکانی ئەرتەشی تورکیا و ١٧ی دیکە بەهۆی دەستڕێژیی گولـلەی هێزەکانی پاسەوانیی سنووری کۆماری ئیسلامییەوە برینداربوون.\nهەروەها زیاترین ئاماری قوربانیان لەو مانگەدا تایبەتە بە ناوچە سنوورییەکانی نەوسوود کە لە ئەنجامی تەقەی هێزە سەربازییەکاندا دوو کۆڵبەر کوژراون و ٧ی دیکە برینداربوون.\nڕۆژی ٢٩ی ڕێبەندان / ٠٢.١٨، فەرماندەی هێزەکانی پاسەوانیی سنووری پارێزگای کرماشان لە لێدوانێکدا بۆ ئاژانسی هەواڵی پۆلیس کۆڵبەرەکانی بە قاچاخچی ناوزەدکردبوو و پشتگیریی کوشتاری ئەو کۆڵبەرانەی کردبوو کە لە نەوسوود لەلایەن هێزەکانی پاسەوانیی سنووری ئەو شارەوە کردبوونە ئامانج.\nتۆڕی مافەکانی مرۆڤی کوردستان پێشتر ڕاپۆرتێکی سەبارەت بە پێشێلکارییەکانی مافەکانی کۆڵبەران لە مانگی بەفرانباردا بڵآوکردبووەوە، بەگوێڕەی ئەو ڕاپۆرتە لەو مانگەدا ٥ کۆڵبەر و کاسبکار کوژراون و ١٣ی دیکەش برینداربوون.


پلان بۆ بە بازاڕكردنی بەرهەمی كێڵـگە پەلەوەرییەكان دادەنرێت – Knwe.org\nسەرەکی » ئابووری » پلان بۆ بە بازاڕكردنی بەرهەمی كێڵـگە پەلەوەرییەكان دادەنرێت\nژمارەی كێڵگەكان لە زیادبووندایە\nپلان بۆ بە بازاڕكردنی بەرهەمی كێڵـگە پەلەوەرییەكان دادەنرێت\nپرسی رێكخستنەوەی بەرهەمی كێڵگە پەلەوەرییەكان‌و خستنەبازاڕی بەرهەمەكانیان لەڕێی سەربڕخانەكانەوە، یەكێكە لە پرسە گرنگەكان كە وەزارەتی كشتوكاڵ لە داهاتوویەكی نزیكدا كاری لەسەر دەكات.\nبەرپرسێكی كشتوكاڵی سلێمانیش ددان بە كێشەكاندا دەنێت‌و پێیوایە، كێشەی نرخ‌و فرۆشتنی مریشك لەكوردستاندا هەیە، چونكە رێكنەخراوەو بەشێوەی هەڕەمەكی دەفرۆشرێت.\nلە كوردستان هەزار و 300 كێڵگەی پەلەوەری هەن، بەڵام خاوەن كێڵگە پەلەوەرییەكان بۆ هەر یەك كیلۆیەك مریشك لە جوچكەوە تا پێدەگات بڕی دوو هەزار و 100 دینار لەسەریان دەكەوێت، بەڵام لە ساڵێكدا تەنیا سێ مانگ خاوەن كێڵگەكان لە زیاندا نین‌و مانگەكانی تر لە زیانی بەردەوامدان، بەهۆی ئەوەی زۆربەی كات یەك كیلۆ مریشك لە خوار دوو هەزار دینارەوە دەخەنە بازاڕەوە.\nهەلی كارن بۆ كەرتی تایبەت\nحوسێن حەمەكەریم وتەبێژی وەزارەتی كشتوكاڵ‌و سەرچاوەكانی ئاوی هەرێم، رایگەیاند، لەڕابردوودا نەتوانراوە تەواوی بەرهەمی ئەو كێڵگانە لەهێلكەو مریشك‌و جووچكە رێكبخرێنەوە، چەندان كۆسپ‌و كێشەی زۆر لە بەردەم ئەو رێكخستنەدا هەیە، یەكێك لەوانە خواستی زیاتر لەسەر مریشكی زیندوو هەیە وەك لە مریشكی بەستوو، بۆیە خستنە بازاڕی بەرهەمەكانی لەڕێی سەربڕخانەكان لە ئەولەویاتی كاری وەزارەتەكەیاندایە.\nوتیشی: «لەتەواوی پارێزگاكانی هەرێم سەربڕخانە هەیەو ئەگەر رێكخستنەوەیان بۆ بكرێت‌و ئەو دووكانانەی مریشك سەردەبڕن بەشێوەی تەندروست بیكەن، كارەكە ئاسانتر دەبێت، وەزارەت لە بەرنامەیدایە خستنەبازاڕی بەرهەمی مریشكی كێڵگە پەلەوەرییەكان، لە ڕێی سەربڕخانەوە بێت».\nروونیشیكردەوە، ئەوانە كاری كەرتی تایبەتن‌و وەزارەت تەنیا ئەركی رێكخستنەوەی لەسەرەو پاڵپشتی دەكات، هەموو ئەمانە هەلی كارن بۆ كەرتی تایبەت، واتە لەچوارچێوەی كەرتی تایبەت كار بۆ رێكخستنەوەیان دەكرێت‌و مریشك دەدرێتە سەربڕخانەكان لەهەر پارێزگایەك بێت.\nئاشكراشیكرد، لە كوردستان زیاتر لە هەزار و 300 كێڵگە هەن، ئەگەر هەموو كێڵگەكان بە توانای خۆیانەوە كار بكەن، بەشی زیاتر لە خواستی ناوخۆ دەكات‌و ئەگەر سنوورێك بۆ هاوردەش دابنرێت، دەتوانرێ ئەوەی لە پێویستی ناوخۆ زیاترە، رەوانەی دەرەوەی بكرێت.\n250 هەزار تۆن\nلە سنووری پارێزگای سلێمانی زیاتر لە هەزار كێڵگەی پەلەوەری هەن‌و ژمارەیەكەش بەردەوام لە زیادبووندایە، توانای بەرهەمهێنانی زیاتر لە نۆ ملیۆن جووچكەیان هەیە، سەرەڕای كێڵگە نایاساییەكان.\nهاوكات كۆی بەرهەمی ساڵانە زیاتر لە 250 هەزار تۆن دەبێت، لەكاتێكدا خواستی پارێزگاكە لە ساڵێكدا بۆ گۆشتی مریشك نزیكەی 70 هەزار تۆنە.\nلە سلێمانی زۆرترین بەرهەم هەیە\nلای خۆیەوە، رزگار خدر جێگری بەڕێوەبەری گشتی كشتوكاڵی پارێزگای سلێمانی، رایگەیاندوە، سیستمی بەبازاڕكردن پەیوەستە بە وەزارەتی كشتوكاڵ‌و وەزارەتی بازرگانییەوە، بۆ ئەوەی لەگەڵ تەواوی لایەنە پێوەندیدارەكان بتوانن بازاڕ بۆ بەرهەمی ناوخۆ بدۆزنەوە.\nدەشڵێت: «لەسێكتەری پەلەوەر لە سلێمانی زۆرترین بەرهەمی هەیە كە لە پێویستی ناوخۆ زیاترە، بەڵام زۆرجار كێشەی نرخ‌و فرۆشتنی مریشك هەیە كە بەشێوەی هەڕەمەكی بەڕێوەدەچێت».\nئەو میكانیزمێك دەخاتەڕوو و پێیوایە، حكومەتی هەرێم دەتوانێ لەگەڵ كەرتی تایبەت، فرۆشتنی مریشك لەڕێی سەربڕخانەكانەوە بخاتە بازاڕەوە، یان لەڕێی قەرزی بانكی یان وەبەرهێنانەوە ئەم كارە ئەنجام بدات.\nبەڕێوەبەرایەتی كشتوكاڵی سلێمانی لەو پلانەی بۆ كابینەی نوێی حكومەتی هەرێمی ناردووە، یەكێك لەو خاڵانەی پلانیان بۆ داناوە، ئیشپێكردنی سەربڕخانەكانە.\n* سەرچاوە: ماڵپەڕی ژووری بازرگانی‌و پیشەسازیی سلێمانی


پزیشكێك: گرینگی فۆلیك ئه‌سید ده‌رمانێكی سه‌ره‌كی بۆ كۆرپه‌و دایكانی دووگیان\n2017-10-12 [11:59 AM]\nدكتۆره دیمه‌ن پسپۆری نه‌خۆشیه‌كانی ئافره‌تان و منداڵ نه‌بوون بۆ پێشگیریکردن له شێواوییه سکماكییه‌كانی مێشك، دڕكه‌په‌تك و بڕبڕه‌كانی پشت داوادەکەن فۆلیک ئەسید بكرێته ده‌رمانێكی سه‌ره‌كی بۆ دایكانی دووگیان.\nدكتۆره دەڵێت کاتێک ئافره‌تانی دووگیان فۆلیک ئەسید ده‌خۆن، كۆرپه‌كانیان له مه‌ترسی تووشبوون بە نەخۆشییە سکماکییەکان کەمدەکاتەوە و مێشک و دڕکەپەتکیان باشتر گەشەدەکات .\nدەڵێت زۆربەی ئافره‌تان لە ماوەی سەرەتای دووگیانی بە تەواوی دەرمانە پێویستەکان و لە نێویاندا فۆلیک ئەسید وەرناگرن، چونکە نازانن کە دووگیانن، لە کاتێکدا ئەوان بە پێویستی دەزانن لەپێش و سێ مانگی سەرەتای دووگیانبوون فۆلیک ئەسید وەربگیرێت .\nدكتۆره داوا لە ئافره‌تانی دووگیان دەکات فۆلیک ئەسید به‌گرینگ وه‌ر بگرن بۆ سه‌لامه‌تی و ته‌ندروستی منداڵه‌كانیان .\nبەریتانیا و ئەمریکا و 77 وڵاتی دیکە فۆلیک ئەسید دەکەن بە پێویستییەکی رۆژانە، چونکە بە گوێرەی ئامارە فەرمییەکانی بەریتانیا لە ساڵێکدا 700-900 ئافره‌تی وڵاتەکە منداڵی تووشبوو بە شێواوییە سکماکییەکانیان دەبێت .


داعش و ساڵی نوێ\nنه‌ك هه‌ر له مه‌خمور، بگره له جه‌له‌ولاو سه‌عدیه‌و له‌ملاشه‌وه له سنوری زنجیره چیای حه‌مرین، بۆنی داعش و هه‌ڕه‌شه‌كانی دێت، ئه‌و بۆنه مژده‌ی ساڵێكی باش ناده‌ن نه‌به‌كورد نه‌به‌كه‌سی تر، ئه‌وان به‌ئاره‌زوی خۆیان له ناوچه‌كه ته‌راتێن ده‌كه‌ن، ئه‌مه‌ریكا شاره زه‌رده‌واڵه‌یه‌كی گه‌وره‌ی له‌م ناوچه‌یه وروژاندو خۆی تێیته‌قاند، ئێستا له به‌شێكی زۆری موسڵ، چه‌ندین ناوچه‌ی كه‌ركوك، زۆربه‌ی ناوچه‌كانی پارێزگای دیاله حوكمی شه‌و داعش ده‌یكات و بۆ خۆی به ئاره‌زوی خۆی سه‌رانه ده‌سه‌نێت، من ته‌نیا له‌سه‌ر ئه‌و پارێزگایانه وه‌ستام كه نه‌ك هه‌ر هاوسنورن له‌گه‌ڵ هه‌رێم، بگره به‌شێكی زۆر له خاكی كوردستان پێك دێنن، ئه‌وه جگه‌له‌وه‌ی كه‌ركوك وه‌ك پارێزگایه‌كی سه‌ره‌كی ده‌كه‌وێته چوارچێوه‌ی ماده‌ی 140وه كه ئێستا لای سه‌ركردایه‌تی سیاسی كورد بیرو باسی نه‌ماوه.\nداعش له سوریا تاڕاده‌یه‌كی زۆر شكستی هێنا ئه‌گه‌رچی ئاكپارتی له توركیاوه ده‌رگاكانی بۆ خستنه‌سه‌ر گازی پشت، بۆئه‌وه‌ی په‌لاماری كوردانی رۆژئاوا بده‌ن، به‌ڵام له ئه‌نبارو فه‌لوجه‌و ناوچه گه‌رمه‌كانی سونه، ئه‌وان له‌وپه‌ڕی به هێزیدان و به‌شێكی زۆری گه‌وره به‌رپرسانی سونه‌ش له پشتیانن، بۆیه ئێستا ده‌یانه‌وێت شه‌ڕبگوازنه‌وه بۆ سنورێكی فراوانی هه‌رێمی كوردستان، ئه‌وه‌ی جێگه‌ی نیگه‌رانیه، پێده‌چێت هه‌رێمی كوردستانیش نه‌ك ئه‌و پرسه‌ی به‌هه‌ند وه‌رنه‌گرتوه ته‌نانه‌ت له رابردوشدا چاوپۆشیشی لێكردون، به‌تایبه‌ت له په‌ڕینه‌وه‌یان بۆ رۆژئاوای كوردستان، جموجۆڵه‌كانی ئه‌م دوایه‌ی سنوری مه‌خموریش كه به كوشتن و سوتاندنی چه‌ندین خانو ده‌ستی پێكرد، ئه‌ویش وه‌ك پێویست پلانی به‌گژداچونه‌وه‌ی بۆ دانه‌نراوه، له كاتێكا داعش به‌رنامه‌و سیاسه‌تی خۆیان هه‌یه‌و دۆستی كه‌س نین، ساڵی 2014 ساڵی په‌لاماره تیرۆریستیه‌كانی داعش ده‌بێت ئه‌گه‌ر له ئێستاوه به‌ریان پێنه‌گیرێت، به بڕوای من توركیاو ئاكپارتی رۆڵێكی خه‌راپیان گێڕا له كردنه‌وه‌ی ده‌رگاكان به‌ڕوی داعشدا تا بگه‌نه سوریاو له‌وێشه‌وه سنورێكی فراوانیان بكه‌وێته ده‌ست و ئازادانه له‌نێوان عێراق و سوریادا ته‌راتێن بكه‌ن، ره‌نگه توركیا و ئاكپارتی ئه‌مه‌یان به‌و نیازه كردبێت كه مالیكی پێ په‌لكێش بكه‌ن و هه‌ڕه‌شه‌یه‌كیش بۆ سه‌ر پاوانگه‌ری ئێرانی له‌سه‌ر عێراق دروستبكه‌ن، له‌كاتێكا ئه‌م لێكدانه‌وه‌یه بۆ داعش و قاعیده لێكدانه‌وه‌یه‌كی هه‌ڵه‌یه‌و ره‌نگه دواجار زه‌ره‌رمه‌ندی سه‌ره‌كی توركیا بێت، هه‌رنا له‌به‌رئه‌وه‌ی قاعیده بگاته هه‌ر شوێنێك گه‌را داده‌نێت.\nئه‌گه‌ر ئه‌مه‌ریكیه‌كان له‌وه‌دا كه‌مته‌رخه‌میان نواندبێت كه پێشتر بنكه‌كانی تیرۆریان، به سه‌لامه‌تی هێشتوه‌ته‌وه، ئه‌وه توركیا له رێگه‌ی فراوانكردنی ئه‌و بنكانه‌وه، چاڵ بۆ خۆی لێده‌دات، چونكه قاعیده‌و داعش هاوپه‌یمانه‌تی و رێكه‌وتن نازانن و كار له‌سه‌ر به‌دیهێنانی پڕۆژه گه‌وره‌كه‌ی خۆیان ده‌كه‌ن.\nكورد چی بكات؟\nده‌وڵه‌تی ئیسلامی له عێراق و شام، ئه‌گه‌ر دوژمنه ئاشكراكانی ئه‌مه‌ریكاو ئێران و مالیكی و عه‌لمانیه‌كان بن وه‌ك خۆیان ده‌ڵێن و ئه‌م بۆچونه كه‌مترین راستی تیایه، ئه‌وه خۆیان به دوژمنی سه‌رسه‌ختی كورد ده‌زانن و لایان وایه كورد ده‌بێته هۆی هه‌ڵوه‌شانه‌وه‌ی خاكی عه‌ره‌بی، كه‌خۆی له بنه‌ڕه‌تا خاكی عه‌ره‌بی خاكێكی په‌رت و پارچه پارچه‌یه، ئه‌وه جگه‌له‌وه‌ی له‌ناو كوردیشا دۆخه‌كه تاڕاده‌یه‌ك ئه‌گه‌رچی كه‌میش بێت له‌باره بۆ دزه‌كردنی قاعیده بۆ نێو ماڵی كورده‌واری، جا له‌به‌ر ئه‌مه پێویسته كورد جگه له پاراستنی سنوره‌كانی، هۆشیاریه‌كی نه‌ته‌وه‌یی هه‌روه‌ها مرۆیی له‌سه‌ر بنه‌مای پێكه‌وه‌ژیانی ئاشتیانه‌و یه‌كتر قه‌بوڵكردن و پێكه‌وه هه‌ڵكردن په‌ره‌پێبدات، بۆئه‌وه‌ی به‌ر به گه‌شه‌كردن و دزه كردنیان بگیرێت، هه‌روه‌ها بۆ هه‌مان مه‌به‌ست پێویسته یه‌كێتی زانایان و مامۆستایانی ئاینی و حیزبه ئیسلامیه‌كان، رۆڵێكی باش له‌وه‌دا بگێڕن كه جیهاد چیه‌و چۆنه‌و ده‌بێت بۆچی بكرێت، لانی كه‌م خه‌باتی رزگاری نیشتمانی كه كورد هێشتا له‌سه‌روبه‌ندی ئه‌و خه‌باته‌دایه بۆ خۆی جیهاده، كورد پێویسته خۆی بۆ هه‌مو ئه‌گه‌رێك ئاماده بكات و هێڵه‌كانی پاراستنی هه‌رێمی كوردستان له‌لایه‌ك و پاراستنی ناوچه دابڕێنراوه‌كان له‌لایه‌كی دیكه تۆكمه بكات و بیانپارێزێ.\nقاعیده‌و داعش بڕوایان به ئازادی كوردان نیه:\nقاعیده وه‌ك رێكخراوێكی ئینته‌رناسیونالی توندڕه‌و بڕوای به ده‌وڵه‌تی قه‌ومی نیه جگه له ده‌وڵه‌تی عه‌ره‌بی، ئه‌و به‌به‌رنامه كار بۆ ئه‌وه ده‌كات هه‌مو موسڵمانانی دنیا بخاته ژێر ركێفی عه‌ره‌ب و خزمه‌تی عه‌ره‌بیان پێبكات لانی كه‌م له عێراق و شام، له‌م روانگه‌یه‌وه ئه‌وان به هیچ جۆرێك له‌گه‌ڵ ئه‌وه‌نین كورد بچوكترین مافیان ده‌ستكه‌وێ، هه‌مو ئه‌و كوردانه‌ش كه ده‌چنه ریزه‌كانیانه‌وه، له كورد بون و كورده‌واری داده‌شۆرێن، به‌لای داعشه‌وه له سوریا نه سوپای ئازاد دوژمنی نمره یه‌كن نه‌ئه‌سه‌د نه كه‌سی دیكه جگه له په‌یه‌ده‌و كورد بۆیه زۆرترین فشاریان بۆ سه‌ر په‌یه‌ده‌و كورده، بۆ عێراقیش هه‌رواده‌بن به به‌رنامه‌ش ئه‌و ئه‌ده‌بیاته بڵاوده‌كه‌نه‌وه و كار له‌سه‌رئه‌وه ده‌كه‌ن كه كورد هه‌رگیز نه‌بێت به خاوه‌نی هیچ، ره‌نگه له‌مه‌دا داعش و توركیا "ئاكپارتی" خاڵی هاوبه‌ش و كۆكه‌ره‌وه‌یان هه‌بێت، بۆیه زۆر پێویسته كورد به وردی له‌مه تێبگات و ریزه‌كانی خۆی پته‌وبكات.\nناوه دابڕاوه‌كان هه‌ڕه‌شه‌ی زۆریان له‌سه‌ره:\nداعش كار بۆ ئه‌وه ده‌كات ته‌عریبی ناوچه دابڕێنراوه‌كان بكاته‌وه، به‌ر له دروستبونی رێكخستنی داعش، به‌عسیه‌كان و قاعیده‌و هاوپه‌یمانه‌كانیان له سه‌عدیه‌و جه‌له‌ولاو حه‌ویجه‌و شوێنه‌كانی تر به‌ربونه وێزه‌ی كوردو خه‌ڵكێكی زۆریان شوێنبه‌ده‌رو كوشت و بڕكرد، ته‌نانه‌ت له‌ناو قه‌زای حه‌ویجه له‌ژێر هه‌ڕه‌شه‌و تۆقاندنا زیاتر له هه‌زار ماڵی كوردیان ده‌ركردو ده‌یان كه‌سیان كوشت، له جه‌له‌ولاو سه‌عدیه زه‌رگوشیه‌كانیان كوشتوبڕ كرد، له ناوچه كوردیه‌كانی موسڵ به هه‌مان شێوه، ئێستاش به ئاشكرا له ناوچه و ده‌شتاییه‌كانی مه‌خمور و هه‌ڵه‌ته‌كانی حه‌مرین دێن و ده‌چن، ته‌نانه‌ت ئه‌وه‌نده بێباكن به نوێژی نیوه‌ڕۆ له گونده‌كانی ده‌وروبه‌ری حه‌ویجه به ئۆتۆمبێلی زۆرو چه‌ك و چۆڵه‌وه ده‌گه‌ڕێن و باج و سه‌رانه ده‌سه‌نن، دیاره هه‌ركاتێكیش بیانه‌وێ ده‌توانن ئه‌و قه‌زاو ناحیانه كۆنترۆڵ بكه‌ن.\nئێستا نزیكه‌ی سێ هه‌زار چه‌كداری قاعیده‌و داعش له نزیكی سنوره‌كانی هه‌رێمی كوردستان و ناوچه دابڕێنراوه‌كانن، ئه‌م ژماره‌یه رۆژ به رۆژ زیاد ده‌كات جگه‌له‌وه‌ی دو ئه‌و ژماره‌یه له سنوری ئه‌نبار، به‌قه‌د ئه‌و ژماره‌یه زیاتریش له سنوری تكریت، ژماره‌یه‌كی زۆرتریش له ناوچه‌كانی موسڵ هه‌ن، كه‌واته ده‌بێ دان به‌و راستیه‌دا بنه‌ین كه سوپایه‌كی شه‌ڕكه‌ر و چاو قایم لێمانه‌وه نزیكن، نه‌به‌زه‌یی ده‌ناسن نه‌بڕوایان به‌لێبوردن هه‌یه.\n02/01/2014 بینین: 8502


لە هەولێر نزیكەی 200 دەرچووی ماستەر و دكتۆرا بە نوێنەرایەتی زیاتر لە 800 كەس گردبوونەوە\nی مانگی شه‌ش ٢٦, ٢٠١٨\nلە ساڵی 2013 و سەرەتای ساڵی 2014 بۆ تەواوكردنی خوێندنی ماستەر و دكتۆرا ژمارەیەكی زور لە قوتابیان و خوێندكاران لە لایەن حكومەتی هەرێمی كوردستانەوە ڕەوانەی دەرەوەی وڵات دەكرێن دوای تەواوبوونیان لە هەولێر چەندین گردبوونەوە و خوپێشاندان دەكەن بۆ وەرگرتنەوەی شایستە داراییەكانیان .\nڕۆژی چوارشەممە لەبەردەم ئەنجومەنی وەزیرانی هەرێمی كوردستان لە یاداشتێكدا دەرچووانی ماستەر و دكتۆرا داوای شایستە داراییەكانیان لە حكومەتی هەرێمی كوردستان دەكەن وەك خویان دەڵێن بڕە پارەیەكی زوریان خەرج كردووە تا توانیویانە ماستەر و دكتۆراكەیان لە دەرەوەی وڵات تەواوی بكەن لە كاتێكدا كە ئەركی حكومەت بووە شایستە داراییەكانیان بۆ خەرج بكات چونكە لە لایەن حكومەتەوە نێردراونەتەوە دەرەوە وەك خویان دەڵێن زیاتر لە سێ ساڵ دەبێت ئەوان بەردەوام خوپێشاندان و مانگرتن و گردبوونەوە و كۆوبونەوەیان كردووە بۆ پێدانی شایستە داراییەكانیان كەچی تا ئێستا ئەو بڕە پارەیەی كە لای حكومەت ماوە بویان خەرج نەكراوە . پەیامنێرمان لە هەولێر ئەحمەد زێباری لە راپۆرتەکەیدا دەڵێت\nتەحسین شێروانی بە نوێنەرایەتی دەرچووانی ماستەر و دكتۆرا لەگەڵ كاربەدەستانی ئەنجومەنی وەزیران كۆبوونەوە دوای تەواوبوونی كۆبوونەوەكەیان بە دەنگی ئەمەریكا دەڵێت لە ئەنجومەنی وەزیرانەوە پەیوەندی بە وەزارەتی داراییەوە كرا بۆ خەرجكردنی شایستە داراییەكانیان ، ئەو بڕە پارەیەی كە پێویستە حكومەت بەو دەرچووانەی ماستەر و دكتۆرا بدات 10 ملیۆن دولارە پێشتریش بەهۆی ئەو گردبوونەوە و خوپێشاندانانە حكومەت 20 ملیۆن دولاری خەرج كرد، ناوبراو زیاتر دەڵێت ئەوان 820 كەسێك دەبن كە لە سەر گیرفانی خویان ماستەر و دكتۆرایان تەواوكردووە واتا ئەو بڕە پارەیەی كە خەرجیان كردووە وەكو قەرزە لە سەر حكومەت پێویستە ئەو شایستە داراییەی كە ماویەتی بویان خەرج بكات . پەیامنێرمان لە هەولێر ئەحمەد زێباری لە راپۆرتەکەیدا دەڵێت.


ANF | چالاكییه‌كه‌ی ستراسبۆرگ قه‌ده‌غه كرا\nچالاكییه‌كه‌ی ستراسبۆرگ قه‌ده‌غه كرا\nحكوومه‌تی فه‌ڕه‌نسا ئه‌و چالاكییه‌ی قه‌ده‌غه كرد كه دژی گۆشه‌گیریی سه‌ر ڕێبه‌ری گه‌لی كورد عه‌بدوڵا ئۆجالان له ستراسبۆرگ به‌ڕێوه‌ده‌چوو. كه‌جه‌ده‌كه-ئه‌ورووپا ڕایگه‌یاند: بڕیاره‌كه سیاسی و هه‌ڕه‌مه‌كییه.\nپێنجشه‌ممه, 8 Nov 2018, 19:07\nهاوسه‌رۆكایه‌تیی دیوانی كۆنگره‌ی كۆمه‌ڵگه‌ی دیموكراتیی كوردستانیانی ئه‌ورووپا (KCDK-E - كه‌جه‌ده‌كه-ئه‌ورووپا) ڕایگه‌یاند، حكوومه‌تی فه‌ڕه‌نسا ئه‌و چالاكییه‌ی قه‌ده‌غه كرد كه ڕۆژی ٦ی تشرینی دووه‌م\_١٥ی گه‌ڵاڕێزان له به‌رده‌م بیناكانی كۆنسه‌ی ئه‌ورووپا، دادگه‌ی مافی مرۆڤی ئه‌ورووپا و كۆمیته‌ی به‌رگرتن له ئه‌شكه‌نجه (سی پی تی) ده‌ستی پێكرد و بڕیار بوو ماوه‌ی هه‌فته‌یه‌ك بخایه‌نێت.\nكه‌جه‌ده‌كه-ئه‌ورووپا له ڕاگه‌یه‌نراوێكدا كه وێنه‌یه‌كی بۆ ئاژانسی هه‌واڵی فورات (ANF) نێردراوه، ئاماژه‌ی بۆ ئه‌وه كردووه سه‌ره‌تا مۆڵه‌تی چالاكییه‌كه دراوه، به‌ڵام دواتر بڕیاردراوه له ڕۆژی چوارشه‌ممه كاتژمێر ١٧ به‌دواوه قه‌ده‌غه بكرێت.\n«له دی پیلانگێڕی و گۆشه‌گیری به‌رخۆدانی دیموكراتیك به‌هێز بكه‌ن»\nله ڕاگه‌یه‌نراوه‌كه‌دا كه له‌ژێر ناونیشانی «له دژی پیلانگێڕی و گۆشه‌گیری به‌رخۆدانی دیموكراتی به‌هێز بكه‌ن» بڵاوكراوه‌ته‌وه، ئاماژه بۆ ئه‌وه كراوه كه هێرشه‌كان بۆ سه‌ر كوردان مانای ئه‌وه‌یه ستراتیژی ئه‌و گرووپه‌چه‌تانه‌ی ده‌وڵه‌تی تورك ده‌یپاراستن شكێنراوه.\nكه‌جه‌ده‌كه-ئه‌ورووپا ڕایگه‌یاند: «له سایه‌ی به‌رخۆدانی هاوچه‌رخی مرۆڤایه‌تی له دژی چه‌ته‌كانی داعش ڕێگری له چالاكییه تێرۆریستییه‌كانی چه‌ته‌كانی داعش له پاریس، به‌رلین و وه‌ڵاتانی دیكه كراوه. ئه‌م به‌رخۆدانه مێژوویی و به‌هاداره كه له دژی داعش كرا، سه‌ره‌تا له لایه‌ن ئه‌مه‌ریكا و هه‌موو ده‌وڵه‌تانی جیهانه‌وه پێشوازی لێ كرا. به‌ڵام به بێده‌نگبوون له به‌رانبه‌ر هێرشه‌كانی ده‌وڵه‌تی تورك له‌سه‌ر عه‌فرین، ئه‌و ده‌وڵه‌ت و ڕێكخراوه نێونه‌ته‌وه‌ییانه بوونه هاوبه‌شی ئه‌م سیاسه‌ته چه‌په‌ڵه و پشتیوانیان لێ كرد. هه‌ر به‌مه‌ش تێر نه‌بوون، ئێستا ئه‌م سیاسه‌تانه‌یان فره‌وانتر كردووه.»\n«ڕوانگه‌ی نه‌ته‌وه‌ی دیموكراتیكی ڕێبه‌ر ئاپۆ له ڕۆژاڤا كه‌وته بواری جێبه‌جێ كردنه‌وه. بۆ گه‌لانی كورد، عه‌ره‌ب، توركمان، چه‌ركه‌ز، عه‌له‌وی، ئێزدی، موسوڵمان، مه‌سیحی كه له‌م هه‌رێمانه ده‌ژین ژیانێكی هاوبه‌ش و یه‌كسان بونیاد نرا. ڕامانه‌كانی ڕێبه‌ر ئاپۆ بۆ هه‌موو گه‌لان و مرۆڤه ڕۆشنبیره‌كان بووه‌ته هیوای ژیان، ئه‌مه‌ش هێزه پیلانگێڕ و دواكه‌وتووه‌كانی هه‌رێمه‌كه‌ی ترساند. هێزه باڵاده‌سته‌كان له بری ئه‌وه‌ی كێشه‌كان چاره‌سه‌ر بكه‌ن، ویستیان له‌سه‌ر شه‌ڕ و دوژمنایه‌تی درێژه به مانه‌وه‌ی ده‌ستكه‌وت و باڵاده‌ستی خۆیان بده‌ن.»\n«قه‌ده‌غه‌كاریی فه‌ڕه‌نسا و بڕیاره‌كه‌ی ئه‌مه‌ریكا په‌یوه‌سته به كۆبوونه‌وه‌ی لووتكه‌ی ئیسته‌نبووڵ»\nكۆنگره‌ی كۆمه‌ڵگه‌ی دیموكراتی كوردستانیانی ئه‌ورووپا له درێژه‌ی ڕاگه‌یه‌نراوه‌كه‌یدا باسی له‌وه كردووه، قه‌ده‌غه‌كردنی ئه‌و چالاكییه‌ی له‌پێناو شكاندنی گۆشه‌گیری و ئازادكردنی ئۆجالان ساز ده‌كرا، هه‌روه‌ها بڕیاره‌كه‌ی ئه‌مه‌ریكا ده‌رباره‌ی پێشه‌نگه‌كانی بزووتنه‌وه‌ی كورد له یه‌كتر جیاواز نین و په‌یوه‌ستن به‌یه‌كه‌وه.\nكه‌جه‌ده‌كه-ئه‌ورووپا ڕایگه‌یاند، هه‌موو ئه‌و بڕیارانه له كۆبوونه‌وه‌ی چوار قۆڵی ئیسته‌نبووڵ له‌نێوان ئه‌ڵمانیا، ڕووسیا، فه‌ڕه‌نسا و توركیا دراوه، ئه‌مه‌ش به‌و مانایه‌یه كه پیلانگێڕی به‌رده‌وامه و نوێیان كردووه‌ته‌وه.\nده‌رباره‌ی قه‌ده‌غه‌كردنی چالاكییه ئاشتییانه‌كه‌ی ستراسبۆرگ له لایه‌ن حكوومه‌تی فه‌ڕه‌نسا و بڕیاره‌كه‌ی ئه‌مه‌ریكا، كه‌جه‌ده‌كه-ئه‌ورووپا ڕایگه‌یاند: «چالاكییه ئاشتییانه‌كه‌ی ٦ی تشرینی دووه‌م\_١٥ی گه‌ڵاڕێزان له به‌رده‌م بیناكانی كۆنسه‌ی ئه‌ورووپا، دادگه‌ی مافی مرۆڤی ئه‌ورووپا و كۆمیته‌ی به‌رگرتن له ئه‌شكه‌نجه (سی پی تی) ڕه‌زامه‌ندی بۆ وه‌رگیرابوو، به‌ڵام دوێنێ كاتژمێر ١٧ به‌دواوه به بڕیاری سیاسی و هه‌ڕه‌مه‌كی له لایه‌ن حكوومه‌تی فه‌ڕه‌نسا قه‌ده‌غه كرا.»\n«ئێمه باش ده‌زانین كه ئه‌م بڕیاره هی فه‌ڕه‌نسا نییه. كۆبوونه‌وه‌ی لووتكه‌ی چوارقۆڵی ماكرۆن، مێركڵ، پووتین و ئه‌ردۆغان هه‌روه‌ها بڕیاری ئه‌مه‌ریكا ده‌رباره‌ی پێشه‌نگه‌كانی بزووتنه‌وه‌ی ئازادیی كورد به‌ڕێزان جه‌میل بایك، مووراد قه‌ره‌یلان و دووران كاڵان، درێژه‌پێدانی پیلانگێڕییه‌كه‌ی ٢٠ ساڵ به‌ر له ئێستایه و ته‌نیا نوێكراوه‌ته‌وه. ئه‌م بڕیاره به مانای په‌سه‌ندكردنی كۆمه‌ڵكوژی و قڕكردنی گه‌له‌كه‌مانه له كوردستان له لایه‌ن ده‌وڵه‌تی توركیا. له پشتیوانی كردن واوه‌تره و هاوكاری كردنه. ئه‌م سیاسه‌ته ڕێ له به‌رده‌م پێشكه‌وتنی چه‌ته‌كانی داعش ده‌كاته‌وه و ده‌رفه‌تپێدانی زیاتره به چه‌ته‌كان.»\n«چالاكییه‌كانی خاوه‌نداره‌تی كردن له ئۆجالان و ئیدانه‌كردنی ئه‌مه‌ریكا»\nكه‌جه‌ده‌كه-ئه‌ورووپا له درێژه‌ی ڕاگه‌یه‌نراوه‌كه‌یدا هێمای بۆ ئه‌وه كردووه، چالاكییه‌كان له‌پێناو ئازادیی ئۆجالان له هه‌موو شوێنێكی ئه‌ورووپا به‌رده‌وام ده‌بن. هه‌روه‌ها ڕایگه‌یاند، بۆ ئیدانه‌كردنی بڕیاره‌كه‌ی ئه‌مه‌ریكا له به‌رده‌م باڵیۆزخانه‌كانی ئه‌مه‌ریكا چالاكی ساز ده‌كه‌ن.\n«به‌تایبه‌تی گه‌لی كورد، هه‌موو مرۆڤایه‌تیی پێشكه‌وتنخواز ئه‌م سیاسه‌ته چه‌په‌ڵانه پووچه‌ڵ ده‌كاته‌وه. چالاكییه‌كانمان بۆ شه‌رمه‌زاركردنی بڕیاری قه‌ده‌غه‌كاریی فه‌ڕه‌نسا و بڕیاری ئه‌مه‌ریكا كه هیچ بنه‌مایه‌كی نییه و له دژی سیاسه‌تمه‌دارانی كورد ده‌ركراوه، له به‌رده‌م باڵیۆزخانه‌كانی ئه‌مه‌ریكا له هه‌موو وه‌ڵات و شاره‌كان به‌رده‌وام ده‌بن.»\nكه‌جه‌ده‌كه-ئه‌ورووپا بانگی گه‌لی كورد و هه‌موو دۆستانی كرد به‌شێوه‌یه‌كی تووندوتۆڵ به‌شداری له هه‌موو ئه‌و چالاكییانه بكه‌ن كه له ٣ ڕۆژی هه‌فته‌دا له وه‌ڵات و شاره‌كانی ئه‌ورووپا ساز ده‌كرێن.


بارزانی و وه‌زیری ده‌ره‌وه‌ی ئه‌ڵمانیا رەوشی موسڵی دوای داعش تاوتوێ ده‌كه‌ن\nكوردستان24 ده‌قى راگه‌يه‌ندراوى كۆبوونه‌وه‌ى ئه‌مڕۆى شاندى هه‌ولێر و به‌غدا بڵاوده‌كاته‌وه\nبارزانی گابریڵ وەزیری دەرەوەی ئەڵمانیا داعش\nسیگمار گابریڵ، وه‌زیری ده‌ره‌وه‌ی ئه‌ڵمانیا رۆژێك پاش ئه‌وه‌ی له به‌غداوه گه‌یشته هه‌رێمی كوردستان، سه‌ردانی مه‌سعود بارزانی سه‌رۆكی هه‌رێمی كوردستانی كرد.\nگابریڵ شه‌وی رابردوو گه‌یشته فڕۆكه‌خانه‌ی نێوده‌وڵه‌تی هه‌ولێر و له‌لایه‌ن نێچیرڤان بارزانی سه‌رۆك وه‌زیرانی هه‌رێمی كوردستان و ژماره‌یه‌ك به‌رپرسی دیكه‌ی باڵای حكوومه‌ت پێشوازی لێكرا.\nپه‌یامنێری كوردستان24 له شوێنی كۆبوونه‌وه‌ی سه‌رۆكی هه‌رێم و وه‌زیری ده‌ره‌وه‌ی ئه‌لمانیا رایگه‌یاند گابریڵ ئاماژه‌ی به‌وه‌دا "پێشمه‌رگه رۆڵێكی كارای له شه‌ڕی تیرۆر هه‌یه و توانی داعش تێكبشكێنێت و پێشمه‌رگه ناوێكی ناسراوه".\nگوتیشی "شه‌ڕی دژی داعش و هاوكاریكردنی هێزه‌كانی پێشمه‌رگه ته‌ورێكی سه‌ره‌كی كۆبوونه‌وه‌ی بارزانی و وه‌زیری ده‌ره‌وه‌ی ئه‌ڵمانیا ده‌بێت" كه ئه‌ڵمانیا له‌سه‌ر یارمه‌تییه سه‌ربازییه‌كانی بۆ هێزه‌كانی پێشمه‌رگه به‌رده‌وامه، به‌تایبه‌تی له سه‌ره‌تای شه‌ڕی داعش، بێ گه‌ڕانه‌وه بۆ به‌غدا، چه‌كی میلانی بۆ پێشمه‌رگه نارد.\n"موسڵی دوای داعش و ئاوه‌دانكردنه‌وه‌ی ناوچه رزگاركراوه‌كان"، ته‌ورێكی دیكه كۆبوونه‌وه‌ی سەرۆكی ھەرێمی كوردستان و وه‌زیری ده‌ره‌وه‌ی ئه‌ڵمانیا ده‌بێت.\nبڕیاره پاش كۆبوونه‌وه، بارزانی و گابریڵ كۆنگره‌یه‌كی رۆژنامه‌وانی ببه‌ستن و دواتر وه‌زیری ده‌ره‌وه‌ی ئه‌ڵمانیا سه‌ردانی راهێنه‌ره سه‌ربازییه‌كانی وڵاته‌كه‌ی ده‌كات كه مه‌شق و راهێنان به هێزه‌كانی پێشمه‌رگه ده‌كه‌ن.\nدیارترین هاوكارییه‌كان ئه‌ڵمانیا بۆ هێزه‌كانی پێشمه‌رگه، چه‌كی دژه تانكی میلان بووه، كه به گوێره‌ی فه‌رمانده سه‌ربازییه‌كان، رۆڵێكی یه‌كلاكه‌ره‌وه‌ی هه‌بووه له به‌ره‌نگاربوونه‌وه و ته‌قاندنه‌وه‌ی ئۆتۆمبێله بۆمبڕێژكراوه‌كانی داعش.


فراکسیۆنى گۆڕان پاڵپشت خۆى بۆ داواکارى رەواى خوێندکاران دوپات دەکاتەوە و رایدەگەیەنێت؛ ئەنجومەنى وەزیران چۆن بە بڕیارێک لە ساڵى (2014)ەوە دەرماڵەى خوێندکارانى زانکۆ و پەیمانگاکانى راگرتوە، پێویستە بە بڕیارێک دەرماڵەیان بۆ بگەڕینێتەوە.\nپێش نیوەڕۆى ئەمڕۆ سێشەممە (23/11/2021)، فراکسیۆنى گۆڕان لە کۆنگرەیەکى رۆژنامەوانیدا لە پەرلەمانى کوردستان پاڵپشتى خۆى بۆ داواکارییەکانى خوێندکارانى زانکۆ و پەیمانگاکانى هەرێمى کوردستان دوپاتکردەوە و رایگەیاند: خوێندکاران مافى خۆیانە دەرماڵەیان بۆ بگەڕینرێتەوە، چونکە بڕینى دەرماڵەکانیان نایاساییە و حکومەتى هەرێم و عێراقیش رێککەوتون لە سەر بودجەى (2021) لە چوارچێوەى ئەو رێککەوتنە دەرماڵەى خوێندکاران جێگیر کراوە.\nئاشنا عەبدوڵا ئەندامى لیژنەى پەروەردە و خوێندنى باڵا بە ئامادەبونى سەرۆک و ژمارەیەک لە ئەندامانى فراکسیۆنەکە لە کۆنگرە رۆژنامەوانییەکەدا ئاماژەى بەوەشکرد؛ لەو یاداشتەى ئاڕاستەى سەرۆکایەتى پەرلەمانمان کردوە، داوامان کردوە وەزیرانى تایبەتمەند بێنە پەرلەمان و رونى بکەنەوە بۆچى لەدواى کۆتایی هاتنى ئەو قەیرانانەى کراونەتە پاساو بۆ بڕینى دەرماڵە، دەرماڵەى خوێندکاران نەگەڕێنراوەتەوە.\nوتیشى: چۆن بە بڕیارێک ئەو دەرماڵەیە لەلایەن ئەنجومەنى وەزیرانەوە بڕدراوە، پێویستە ئەو دەرماڵەیە بە بڕیارێکى ئەنجومەنى وەزیران بگەڕێنرێتەوە.\nئەوەشى خستەڕو کە کێشەکە تەنها دەرماڵە نیە، بەڵکو ساڵانە چەندین کێشە هەیە لە نەبونى خزمەتگوزارى و پێداویستییە سەرەتاییەکان لە ئاو سوتەمەنى و گەرمکەرەوە و فێنککەرەوە کە پێویستە بۆ زانکۆ و پەیمانگاکان و بەشە ناوخۆییەکان دابین بکرێن.


فەرماندەیەکی پێشمەرگە لە شنگال: پەکەکە بە شەڕ نەبێت ناڕوات – سنور میدیا\nفەرماندەیەکی پێشمەرگە لە شنگال: پەکەکە بە شەڕ نەبێت ناڕوات\nفەرماندەیەکی پێشمەرگە لە شنگال رایگەیاند، “پەكەكە زۆر ئەستەمە شنگال چۆڵبكات، بە شەڕ نەبێت، چونکە دەیەوێت شەرعیەتێک بە خۆی بدات بۆ مانەوەیان لە ناوچەكەدا”.\nقاسم شەشۆ فەرماندەی ھێزەکانی پێشمەرگە لە شنگال بە ماڵپەڕی پارتی راگەیاندووە، “سەرەڕای ئەوەی بەردەوام شاندی حكومەتی عێراق دێنە شنگال بۆ فشار خستنە سەر پەكەكە بۆ ئەوەی شارەکە چۆڵبكەن، بەڵام ئەوان ئامادەنین چۆڵیبكەن و دەیانەوێت بە جۆرێک لە جۆرەكان شەرعیەت بە خۆیان بدەن و خۆیان بكەنە ھێزێكی عێراقی بۆ ئەوەی لە شنگال بمێننەوە، بۆیە هەر ئەوان رێگرن لە بەردەم جێبەجێكردنی رێككەوتنەكەی شنگال”.\nئاماژەی بەوەشکردووە، “پەكەكە زۆر ئەستەمە شنگال چۆڵ بكات و بە شەڕ نەبێت چۆڵی ناكەن، خەڵكیشیان كردووەتە پەناگە بۆ خۆیان و ھەر جارێك شاندێک دێت، ژن و منداڵ و ئەوانەی لە خشتەیان بردوون، دەیانبەنە سەر رێگا بۆ ئەوەی وای نیشان بدەن كە پشتگیرییان دەكەن و خۆپیشاندان دەكەن، ئەگەر نا خەڵكی شنگال زۆرینەی ئاوارەیە و ئەگەر لەگەڵ ئەوان بوونایە دەگەڕانەوە”.\nقاسم شەشۆ باسی لەوەشكردووە، “پەكەكە دەیەوێت شەرعیەتێک بە خۆی بدات و بۆ مانەوەیان لە ناوچەكەدا، دەیانەوێت خۆیان بكەنە ھێزێک لە ھێزە عێراقییەكان تا بەو شێوەیە لە شنگال بمێننەوە، چونكە حكومەتی عێراق سوورە لەسەر ئەوەی كە شنگال چۆڵ بكەن”.\nبەپێی رێککەوتننامەی شنگال، ئیدارەیەکی ھاوبەش لە نێوان حکومەتی فیدراڵ و حکومەتی ھەرێمدا پێکدەهێندرێت، هاوکات، دۆسیەی ئەمنی قەزاکە بە پۆلیسی خۆجێی و پاراستنی دەرەوەی قەزاکە لە سوپای عێراق و پێشمەرگە دەسپێردرێت و سەرجەم گرووپە چەکدارییە نایاساییەکانیش دەبێت بچنە دەرەوەی سنووری قەزاکە، بەڵام تا ئێستا رێککەوتنەکە نەچووەتە بواری جێبەجێکردنەوە.\nبەشی: Uncategorized, هەواڵ


نزانم بۆچی ئەمریكا گەندەڵكارێن هەرێمێ ئاشكرا ناكەت - پرس بادینی\nHome سڵایدشۆو كوردستان هەواڵ نزانم بۆچی ئەمریكا گەندەڵكارێن هەرێمێ ئاشكرا ناكەت\nنزانم بۆچی ئەمریكا گەندەڵكارێن هەرێمێ ئاشكرا ناكەت\nپرس بادینی 7:20:00 PM سڵایدشۆو, كوردستان, هەواڵ,\nپەڕلەمانتارەكا بەرێ یا عێراقێ ڕاگەهاند، ئەز دتشتەكی ناگەهم و مەندەهۆش بوویمە، لیستێن وەزارەتا خەزینا ئەمریكا بۆچی گەندەڵكارێن هەرێمێ تێدا نینن، ددەمەكی دا گەلەكان دگەل داعش بازرگانی دكر .\nئەڤروو ڕۆژا شەمبی، سروە عەبدولواحید، پەڕلەمانتارا بەرێ یا پەڕلەمانێ عێراقێ، دتۆڕا كومەڵایەتیا تویتەری دا دهەژمارا خوە دا بەڵاڤكریە، "ئەز تشتەكی تێناگەهم و مەندەهۆش بوویمە، لیستێن وەزارەتا خزینەیا ئەمریكا بۆچی گەندەڵكارێن هەرێمێ تێدا نینن؟ تایبەت ئەوێن دگەل داعش بازرگانی دكر، ئەرێ تشتەكێ لۆژیكیە زانیاری لسەر نەبن".\nگوتیە ژی، "ب ملیاران دۆلار دهەژمارێن دەرڤەی وەڵاتی دانە بەلێ ب كەیسێن گەندەڵیێ چ كەسەك تۆمەتبار نینە، هەتا ئەو بەرپرسێن ژلایێ بەغدا ژی ڤە هاتینە تۆمەتباركرن و بەڵگەیێن حاشا هەلنەگر لسەرن، ناڤێ وان تێدا نیە".\nBy پرس بادینی at 7:20:00 PM


ناوەندی تویژینەوەى ستاندەر : ئەوەی مەلا بەختیار لەبارەی ریفراندۆم وسیڤەر ووتی ھەلەیە – Standard Kurd\nلەلایەن ستاندار Posted on ته‌مموز 28, 2017 8380 جار بینراوە 0 سەرنج\nناوەندی توێژینەوەی ستاندەر لە توێژینەوەیەکی کورتدا چەند زانیاریەک بۆ مەلا بەختیار ڕاست دەکاتەوە کە لەدیدارێکی تەلەفزیۆنی رۆژی پێنج شەممە خستیە ڕوو.\nکاک مەلا بەختیار لە گفت وگۆیەکی لەگەل کەنالی (کوردستان ٢٤)کۆمەلیک زانیاری گرنگی باس کرد ,لەو چوارچیوە بەلای ریفراندۆم داچوو , ووتی لە سیڤەر ریفراندۆم کرا لەسلیمانی دەنگی ھیناو لەکەرکوک بەھەمان شیوە لە ھەولیر وەک پیویست نەبوو ,لەدھۆک دەنگ نەدرا … لە راستیدا ئەو زانیاریانە سەر لەبەری چەوتە , راستیەکەی ئەوەی خوارەوەیە کە ناوەندی تویژینەوەی ستاندەر دەری دەخات :\nئەو راپرسیەی مەلا بەختیار باسی دەکا بۆ ویلایەتی موسل بوو جاریکیشیان بۆ مەلیک فەیسەل بوو نەک بۆ سیڤەر : .التقرير (دائرة المعتمد السامى البريطانى – بلاد مابين النهرين 1/6/1921بغداد A-8635 )مايلى ((فى مدينة السليمانية ،يحق التصويت للمواطنين الذين يقيمون فى بيوت قيمتها اكثرمن الفى ربية،وكان مجمل عددهم 200، 32واحداً منهم صوت بالإيجاب صوت168منهم ضد)).)).\nریکەوتنامەی سیڤەری سالی ١٩٢٠ تایبەت بوو بۆ عوسمانی ٣مادەی بۆ کوردستان ھاتبوو، لەمادەی ٦٤ رەھەندی ریفراندۆمی تیدابوو(واپیدەچی یەکەم جار لای ئیمە ئەو رەھەندەی ئاشکرا کرابیت) بۆماوەی سالیک, دوای نەکرا بەلام دروست بوونی دەولەتان بەھۆی سیڤەر بەبێ ریفراندۆم بوو، سوریا و میزۆپۆتامیا (عێراق) بەپێی مادەکانی ٩٤ ھەتا ٩٧. ئیسرائیل.. بەپێی ماددەی (٩٥). حیجاز بەپێی ماددەکانی (٩٨-٩٩). بەو شێوەیە میسر لەمادەی (١٠١). سودان لە مادەی (١١٣). مەغریب و تونس لە ماددەی (١١٨). لیبیا بە ماددەی (١٢١).\nسەبارەت بە دەوڵەت بوونی کورد باس لەماوەی (٦مانگ) بۆ لیژنەی (٣) قۆڵی بەریتانی، فرنسی، ئیتالی، و دوای سالێک راپرسی دەکا، لەکاتێکدا بۆ وڵاتانی تر ئەوەی پێویست نەبووە، بۆ ناوچەی (سمیرنا) ئەزمیری ئێستا لەو شێوەیە بوو، کەچی تا ئەو شەش مانگ و لێژنانە ھاتە کایەوە دەسەڵاتی عوسمانی نەما و دەسەڵاتی ئەتاتورک ھات و شکستی پێھێنا.\nئەو لیژنانەی لە مادەی (٦٢) پێشنیارکرا دەست بەکار نەبوون، راپۆرتی داواکاری کوردەکان لەماوەی ساڵێک نەدرا بە (عصبە الامم)، لە بەڵگەنامەکانی (عصبە الامم) کە لەبەردەستدایە تەنھا ئەو داواکارییەی ١٦/١٢/١٩٢٥ لەو سەردەمە کەمتر پاڵپشت کراوەتە سەر مادەکانی سیڤەر، لەلای کورد دەنگ و سەدایەکی زۆری نەبووە.\nھەروەک لە مادەی (٦٢) ھاتووە بۆ لادانی ھەر ئاستەنگێک لەبەردەم پەیڕەوکردنی ئەو مادانە وا بڕیار بوو ھەرسێ لایەنی (بەریتانیا و فرنسا و ئیتالیا) راپۆرت بەرز بکەنەوە بۆ دەوڵەتەکەیان.. ئەوەشیان نەکرد.\nھەر (٥) مانگ دوای سیڤەر و مانگێک پێش کۆنگرەی قاھیرە برسی کۆکسی (حاکمی بەریتانیا لە عیراق) بەنوسراوی فەرمی ژ:٣٣٣٠/٤ی ٢٢/٢/١٩٢١ دەنێری بۆ حکومەتی تازەی عیراقی و فەرمانیان پێ دەکا کوردستانی خواروو بخەنە سەر عیراق.\nئەوەی زۆر گرنگە بووترێ دەبینین لەمادەی (٢٧)ی سیڤەر خۆی سنوری نێوان تورکیا و میزۆپۆتامیای عەرەبی (عیراقی ئیستا) دیاری دەکا وەک ئەوە وابێت کە مادەی ٦٢ ھەر بوونی نەبێت سەبارەت بە سنوری کوردستان. بە پێی بەلگە نامەی ئەمریکی fo٣٧١/٣٧٨١ سنوری کوردستان ئەو ویلایەتانەی دەگرتەوە، ھاوپەیمانان نە بە گوێی عوسمانیان کرد نە بە ئەمریکا، بەلکو گەڕانەوە سەر مادەکانی ١٦ و٨١ ی کۆنگرەی بەرلینی ١٨٧٨ کە بە ئەرمەنی دابوو .\nپرسی کۆکسی (حاکمی بەریتانیا لە عیراق) بەنوسراوی فەرمی ژ:٣٣٣٠/٤ی ٢٢/٢/ ١٩٢١ فەرمانی دابو بە حکومەتی تازەی عیراقی ویلایەتی موسل وتەواوی کوردستانی خواروو بخەنە سەر عیراق .\nبا ئەوەش راست بکەینەوە کە زۆر بلاوە بە چەوتی کە دەڵێن شریف پاشا بەشدار بوو لە سیڤەر یە بۆیە مادەی باشی تێکەوت، نەخێر ئەوکاتە (شەریف پاشای دیپلۆماسی کورد) تووڕە ببوو بەقسەی (کریس کۆچیرا) لە ڕقی ئەوەی بەشێکی کوردستان درابوە ئەرمەنەکان ئیستقالەی دابوو لە ٢٧/٤/١٩٢٠وە ،\nسەرەرای ئەوانەش سیڤەر دەستکەوتی زۆر گەورەی ھەبوو ,ھەند]کی باس دەکەین :\nلەو ٣ مادەیە دەولەتی کوردستانی تیدا بوو ئەگەر چی ناوی بە ئۆتۆنۆمی ھاتبوو , ئۆتۆنۆمی لە فەرھەنگی یاسایی و سیاسی ئەو سەردەمە مانای (ماوەی گواستنەوە بۆ سەربەخۆیی) داوە، ھەروەک لە خالی (١٢)ی بنەماکانی ویلسۆن (ئۆتۆنۆمی) لە جیاتی مافی چارەنوس بەکارھێناوە، ھەر بەپێی مادەی (١١٣)ی سیڤەر بوو سودان سەربەخۆیی وەرگرت لە ٢٢/٢/١٩٥٢ لە سەر بنچینەی ئەو ئۆتۆنۆمیە، لەفەرھەنگی کۆنگرەی سان ریمۆش دەولەتی سەربەخۆو ئۆتۆنۆمی یەکسان کردووە، لەدۆسیەی وەزارەتی دەرەوەی ئەمریکیش لە بارەی سنوری تورکی – سوری بە ژ:١٦٣ی دەرچووی مانگی ٣/١٩٧٨واھاتوە:(..وقد تم فی سیفر الإقرار بأنشاء دولە کردیە ذات حکم الذاتی..)، واتە لە ڕوانگەی ئەمریکیش ئەو کاتی (حکم الذاتی) مانای بەرەو دەولەتی بەخشیوە و کورد بۆ دەولەت ئامادە بوە لە سیڤەر.\nوردستان و عێراق ھەریەکەبە ماددەیەک لە عوسمانی جیابوەتەوە، کوردستان بە ماددەکانی (٦٢) عێراق بەپێی ماددەی (٩٤)، ئەوەش لەسەر ئاستی یاسایی و سیاسی و مێژوویی\nج- ناوی کوردستان بە ئەدرەسێکی تایبەت لە بەشی سێیەم* و لەماددەی (٦٢) دا ھاتووە بە ناوی (کوردستان)، لەپێش ھەموو وڵاتانی (ڕۆژھەڵاتی ناوەڕاست و ئەفریقا) ، ئەوەش نیشانەی ئەوەیە کە باری سیاسی و کۆمەڵایەتی و ئابووری و…\nد- سیڤەربوو وای کرد بەریتانیا حکومەتی شیخ محمود بە حوکمدار**بناسێ، ئینجا لە مادەی ١٦ی چەکی ئینتدابی (صک الانتداب) عوسبە بۆ عێراق دان بە حکومەتی کوردستان نرا، لە مادەی ٤ی دەستوری عیراقی سالی ١٩٢٥بەگوزارشی دووئەستێرە لەسەر ئاڵای عیراق دا نرا بە ھاوبەشی کورد و عەرەب لەو عێراقە، لە ٢/١٢/ ١٩٢٢ دووبارە بریتانیا و عیراق لە بەیانێکی ھاوبەشدا پێکەوە دانیان بە حکومەتی کوردستان نا، لە ٤/١١/ ١٩٢٢ شێخ محمود وەک مەلیکی کوردستان خۆی ناساند، لەمانگی ١٢/١٩٢٥ کۆمەلەی نەتەوەکان (عوسبە) دانی نا بەوەی کە خەڵکی کوردستانی عیراق مافی دامەزراندنی حکومەتیان ھەیە، لە لیژنەی نێوبژیوانی ویلایەتی موسل دیسان لە ل٥٧ی ڕاپۆرتەکەیاندا دان بە ھەق بوونی حکومەتێکی کوردی نراوە، ھەروەھا بەڵێننامەی ٩ و١٠عیراق لەپێناو وەرگیرانی لە (عصبە الامم) لە ١٩٣٢…لەگەل زۆری تر.\nد-جگە لەو ٣ مادەیەی سەبارەت بە کوردستان، دەتوانین بە مادەی تری سیڤەر مافەکانی ئیستامان پێ بھێنینە دی، ھەر بە نمونە مادەی ١٤٥پەیڕەو بکرێ تەواوی کێشەی کورد و کەمایەتیەکانی تریش لەو وڵاتانە چارەسەر دەبێ لەو قۆناغە، کە دەلێ: ھەلبژاردن بکرێ بە پێی (تمثیل النسبی) بۆ کەمایەتیەکان پەیرەو بکرێ، ئەوەش ماناکەی ڕوونە دیموکراسیەتی تەوافوقی دەبەخشێ کە دان پیا ھێنانە بە (ھاوبەشی).\nزۆر جار رەوشەنبیری کورد لە خۆرا جینۆسایدی ئەرمەن دەخەنە ئەستۆی کورد (کاک مەلا بەختیاریش چەند جاریک ئەو توومەتەی دایتە کورد), کەچی ئاوانیە,ئەو کوشتارەی لەگەلڕ ئەرمەنی کرا نە کورد بووە نە عوسمانی، بەڵکو ئیتحادالترقی بووە، کە دوایی ئەو تورکیایە نوێیەی لێدروست بوو، لەمادەی (١٤٢)ی سیڤەر بەھۆی کوشتاری ئەرمەن و بەشداری جەنگی جیھانی دەسەڵاتی ئیتحادیەکان بە (تیرۆریست) تۆمار دەکا، ئینجا قەرەبۆش دەخاتە ئەستۆی، ھەر ھەموو ئەوانە لەمادەکانی (٢٣١-٢٥٧) سیڤەر- سەبارەت بە تورکیا ھاتوە، کەچی لە بەشی سێیەمی کوردستان ھیچ باسێکی بەرپرسیارێتی لەو تاوانەی تێدا نیە.. ئەوەش بەڵگەیەکی تری سەربارە کە کوردستانی فەرمی بەشدار نەبووە .\nلەکۆتاییدا سیڤەر لەرووی سیاسی ئەگەر ھەلوەشابیشەوە لەرووی یاسایی ھەڵنەوەشاوەتەوە.بۆیەریکەوتنامەی سیڤەر ماددەیەکی بەھێزی بارودۆخی یاسایی ئێستای ھەرێمی کوردستانی خوارووە، ھەروەھا بۆ دوو بەشی کوردستانی سەرو و رۆژئاواش* بەھێزە، ھەروەھا بەگشتی بۆ مافی چارەنوسی کوردستان و بۆ تێگەیشتن لە دۆزی کورد و بۆ بەرزکردنەوەی ئاستی ئەو دۆزە و ھەنگاونانی زیاتر بەرەو چارەنووسی بەپێی یاسای نێو دەولەتی…بۆ ھەمووئەوانە پێویستە.\n د حامدمحمود عیسی –القظیە الکوردیە فی العراق ،ط١ ٢٠٠٥م،مکتبە مدبولی ،الملاحق:ێ٥٩٧\n بڕوانە مادەی ٦٢ و ٦٤ی سیڤەر\n القچیە الکوردیە فی المۆتمرات الدولیە.ھەروەھا لە (کوردو کوردستان لە بەلگەنامە نھێنیەکانی حوکمەتی بریتانی – د کمال مەزھەر)دا ھەمان بەرواری ئیستقالەکەی دیاری کردوە.\nبۆ ئەو مەبەستە بڕوانە مەوسوعە و فەرھەنگی ئەو سەردەمە تا شەستەکانیش ھەروابوو، بڕوانە (القاموس السیاسی) ساڵی ١٩٦٨، د.احمدعطیە اللە ێ٤٧٢-٤٧٣\n* لە بەیانی فیدرالی پەرلەمانی کوردستان ئاماژەی بەو مادانە کردووەو ووتوویەتی لەبەشی چوارەمی سیڤەرە، کەچی ڕاستیەکەی ئەوەیە لە بەشی سێیەمە.\n** بەشێکی زۆر لەمێژوو نووسی کوردو عەرەب بەرزبوونەوەی حکومەتی شیخ محمود و پلە دانی(حوکمدار)بۆ بەریتانیا دەگێڕنەوە، کەچی زۆر پێش بەرواری ھاتنی بەریتانیا بۆ سلێمانی نامەی شێخ محمود ھەیە مۆری(حوکمداری)پێوەیە.\n* دەی خوێنەری بەڕێز، ئێستا دەزانی بۆ بەو رادەیە کاریگەر نیە لەسەر کوردستانی رۆژھەڵات؟ لەبەر ھۆیەکی زۆر سادە، ئەویش ئەوەیە، سیڤەر تەنھا میراتی عوسمانی دەگرێتەوەو کوردستانی رۆژھەڵاتی تیانیە.\nبڵاوکراوەی پێشووڕێفراندۆم و ئایندەیەکی نادیار…\nبڵاوکراوەی نوێتردەبێ پارتی و گۆڕان باسی چی بکەن؟


◄ Resultaat: Found 886, page 1 of 89 Artikelen per pagina: 🗐 1 🗐 5 🗐 10 🗐 25 🗐 50 🗐 100\n📅 02-02-2015 Datum & Gebeurtenisen\n📅 Toegevoegd op Feb 2 2015 12:31PM\n👁 Dit item is 6,419 keer bekeken\n- شەڕڤانە ئێزدییەکان گۆڕێکی بە کۆمەڵیان دۆزییەوە ک [ Meer... 👁] ✖ ✖ ✖ 0 1 ✔ 86% ✍ H.B. 2-2-2015 12:31:48\n📅 03-09-2014 Datum & Gebeurtenisen\n📅 Toegevoegd op Sep 3 2014 10:07AM\n👁 Dit item is 7,027 keer bekeken\n- هێزەکانی ئاسایشی قەرەتەپە توانییان بۆمبێکی چێن [ Meer... 👁] ✖ ✖ ✖ 1 5 ✔ 92% ✍ H.B. 3-9-2014 10:07:23\n📅 03-10-2014 Datum & Gebeurtenisen\n📅 Toegevoegd op Oct 3 2014 10:16AM\n- لە نیوە شەوی رابردووەوە بارانێکی بەخور ناوچەی [ Meer... 👁] ✖ ✖ ✖ 0 5 ✔ 84% ✍ H.B. 3-10-2014 10:16:11\n📅 07-08-2015 Datum & Gebeurtenisen\n📅 Toegevoegd op Aug 7 2015 5:02PM\n👁 Dit item is 9,015 keer bekeken\n-سەرۆکی کۆمەڵەی قوربانیانی کیمیابارانی هەڵەبجە [ Meer... 👁] ✖ ✖ 1 5 ✔ 99% ✍ H.B. 7-8-2015 17:02:40\n📅 08-03-2015 Datum & Gebeurtenisen\n📅 Toegevoegd op Mar 8 2015 11:30AM\n👁 Dit item is 6,570 keer bekeken\n- لە گەڕەکێکی شاری کەرکوک ژمارەیەک چەکدار دەبێتە د [ Meer... 👁] ✖ ✖ ✖ 0 8 ✔ 84% ✍ H.B. 8-3-2015 11:30:16\n📅 08-06-2014 Datum & Gebeurtenisen\n📅 Toegevoegd op Jun 8 2014 11:43AM\n👁 Dit item is 9,440 keer bekeken\n- دوو تەقینەوەی بەهێز لەنێوان بارەگای کۆمیتەی جەلە [ Meer... 👁] ✖ ✖ 2 1 ✔ 99% ✍ H.B. 8-6-2014 11:43:33\n📅 09-01-2014 Datum & Gebeurtenisen\n📅 Toegevoegd op Jan 9 2014 9:09AM\n- بەڕیوەبەری بەڕێوەبەرایەتی پۆلیسی شاری هەولێر ئاش [ Meer... 👁] ✖ ✖ 2 2 ✔ 99% ✍ H.B. 9-1-2014 9:09:35\n📅 09-09-2013 Datum & Gebeurtenisen\n📅 Toegevoegd op Sep 9 2013 11:41AM\n👁 Dit item is 8,338 keer bekeken\nباکووری کوردستان - بەڕێوەبەرایەتی کۆماجڤاکین کورد [ Meer... 👁] ✖ ✖ 0 4 ✔ 99% ✍ H.B. 9-9-2013 11:41:56\n📅 10-07-2014 Datum & Gebeurtenisen\n📅 Toegevoegd op Jul 10 2014 12:20PM\n👁 Dit item is 8,854 keer bekeken\n- لەسەر رێگای خانەقین - کووت، کە تاکە رێگا بووە ل [ Meer... 👁] ✖ ✖ ✖ 1 4 ✔ 94% ✍ H.B. 10-7-2014 12:20:05\n👁 Dit item is 12,856 keer bekeken


لۆزان, په‌ژاک, کولۆنیالیسمی\nکاتێک بە وردی لە رووداوەکانی ئێستای رۆژهەڵاتی ناوەراست دەروانین، هەست دەکەین کە پاش سەدەیک، لۆزانێک، ئاپۆ ئاسا لە ژێر پێستی خۆرهەڵاتی ناویندا چڵ دەدات و بەردەوام فرچک لە سنورەکانی نەمەیو و دڵەمەیی هەرێمەکە دەدات. رەوتی روداوەکان و لاوازی لە رادەبەدەری رێکخراوەکانی ناونەتەوەیی وەک نەتەوە یەکگرتووەکان کە هەنگاو بەرو کۆما هەڵدەگرێ، هەڵوەشانەوەی بەردەوامی گرێبەستەکانی نێودەوڵەتی لە لایەن زڵهزەکان بە مەبەستی لە ئەستۆ داماڵین و خۆ رەها کردن لە هەرجۆرە بەرپرسیارەتی و دابەزاندنی تێکچووی وەڵاتەکەیان. لە هەمان کاتدا ئاوەڵا هێشتنەوەی دەستتیان بۆ ئاراستە کردنی هێزیان و چالاک کردنیان. هەموو ئەوانە نیشان لە قۆناخێکی تێپەرین دەدات. خاڵی گرینگ ئەوەیە کە بزانین دیزاینی هەرێمەکە بە گورەیی پەرگالی نوێی سەرمایەداری واتە قۆناخی نانیاسنی- گلۆباڵ دانەرێژراوە. هەڵبەت سنورە ساختەکانی رۆژهەڵاتی ناوین لە چوارچێوەی پارادایمی کۆنی کولۆنیالیسمی پشت بەستو بە پەرگالی دەولەت نەتەوە دامەزرا. ئێستا کە سەرمایەداری ڕەھاتر لە ھەموو دەورانی تەمەنی، سنووری دەوڵەت – نەتەوە چەڵەمە و لەمپەر نییه بۆی، شایەدی ھەوڵدانی سایکس و پیکۆ و لۆرنسەکانی سەدەی بیست و یەکەمین بۆ گۆرینی ھەندەسەی ھەرێمەکە.\nلە ھەلومەرجێکی بە ئەم شێوەیەدا، پێویستی بە خۆبەڕێکخستن لە چوارچێوەی پارادایم و ئەندێشەیەک هه‌یه کە بتوانێت ئەوپەڕی توانست و ھێز ببەخشێت بە گەل تا لە میانەی کێشمەکێشم و ململانێی ھێزە جیھانی و ھەرێمییه‌كان خۆی بگەیەنێتە قەراغی ئەمن و ئارامی.\nبێشک ئەوەی جێگای دڵەڕاوكێ و مەترسییە مانەوەی هه‌ندێ ھێزی ھەرێمی و لایەنی کوردستانییە لە قۆزاخەی ھەمان پارادایمی کۆنی ساڵانی گرێبەستی لۆزانن و پێداگرن لەسەر ھەمان پاشکەوتوویی. ھەبوونی پارادایمی دێمۆکراتیک یاخود نەتەوەی دێمۆکراتیک کە دەتوانین گەشەدارتر و پێشکەوتووتر لە ئاست ڕوانگەکانی دەستێوەردان بیبینین، ھیوابەخش و ڕزگارکەرە.\nبۆیە پێویستە ھەموو لایەنەکان لە کوردستان بە پێداچوونەوە لە ڕوانگەیان، خۆیان لەو بیرۆكه کۆن و نائەموارە ڕەھا بکەن کە خودی پەرگالی جیھانی گولۆباڵ ئیتر بڕوای پێ نەماوە. ئەو پاشکەوتووییه دەتوانێت سەپێنەری گرێبەستێکی دیکە بێت کە کورد و کۆمەڵگای کوردی جێگە و پێگەی تێدا نەبێت. ڕێكار و چارەسەری ھەنگاونانە لە چارچێوەی پارادایمی ئازادیدا.\nهاوسه‌رۆكایه‌تیی پارتیی ژیانی ئازادی كوردستان (په‌ژاک)\n٢٣ی ته‌مووزی ٢٠١٩\_٢ی گه‌لاوێژ


پێکهێنانی ژیانی هاوبەش لەنێو منداڵان لە رۆژهەڵاتی کوردستان و ئێران بەردەوامە\nپێکهێنانی ژیانی هاوبەش لەنێو منداڵاندا دیاردەیەکی بەربڵاوە، بۆیە ئەمە هەمیشە هۆکاری ناڕەزایەتی و نیگەرانی لایەنگران و چالاکڤانانی مافەکانی ژنان و منداڵان بووە.\nلە وەرزەکانی بەهار، هاوین و پاییزی رابردوودا لە پارێزگای لوڕستان بەپێی ئامارەکان لانیکەم سێ کچی کەمتر لە 10 ساڵ ئەویش بەپێی مۆڵەتی دادگا ژیانی هاوبەشیان پێکهێناوە.\nبەپێی ئەو ئامارە هەر لەو 9 مانگەدا 670 کچی تەمەن 10 تاوەکو 14 ساڵان و سێ هەزار و 173 کچی 15 تاوەکو 19 ساڵان ژیانی هاوبەشیان پێکهێناوە.\nلە پارێزگای لوڕستان پێکهێنانی ژیانی هاوبەش لەنێو کوڕانیشدا هەیە، لەو 9 مانگەدا لانیکەم هەشت کوڕی تەمەن 10 تاوەکو 14 ساڵان و 445 کوڕی 15 تاوەکو 19 ساڵ ژیانی هاوبەشیان پێکهێناوە.\nعەلی کازمی، راوێژکاری دەزگای دادی ئێران دەڵێت ساڵانە 500 تاوەکو 600 هەزار منداڵ لە ئێراندا ژیانی هاوبەش پێکدەهێنن. هەڵبەت هەموو ئەمانە ئەو منداڵانە لە خۆ دەگرێت کە پێکهێنانی ژیانی هاوبەشیان تۆمارکراوە. ئاماری ژیانی هاوبەشی نافەرمی روون نییە".\nسەرەتای پاییزی ئەمساڵ پەرلەمانی ئێران پڕۆژە یاسایەکی بۆ گۆڕانکاری لە لانیکەمی پێکهێنانی ژیانی هاوبەشدا پەسند کرد، بەڵام دواتر کۆمیسیۆنی حقوقی و دادوەری پڕۆژە یاساکەی راگرتووە.\nپێکهێنانی ژیانی هاوبەش بۆ ژنان، دەرەنجامی نێگەتیڤی تەندروستی زۆر خراپی بۆ ژنان هەیە و لەکاتی منداڵبووندا ژیانی دەکەوێتە مەترسییەوە.\nڕێکه‌و 2019-03-11 10:44:17


پێش 4 هەفتە 156 جار خوێنراوەتەوە\nدادوەران و ئەندامانی داواکاری گشتی مانگرتوو لەگەرمیان كۆتاییان به مانگرتنه‌كه‌یان هێناو گه‌ڕانه‌وه سه‌ركاره‌كانیان و له كۆنگره‌یه‌كی رۆژنامه‌نووسیدا رایانگه‌یاند، لەبەر ناسکی رەوشی ئەمنی وسیاسی لە عێراق و پێدانی بوار بەلیژنەکەی پەرلەمان و هەوڵەکانی بۆ چارەسەرکردن کە لەئارادایە وەلەبەر بەرژەوەندی گشتی هاوڵاتیان بۆ ڕاییکردنی کارەکانیان، لەئەمڕۆوە بڕیاری هەڵپەساردنی مانگرتنمان دەدەین وە دەچینەوە بۆ سەر کارو پیشەمان بەشێوەیەکی کاتی و بەئومێدی چارەسەری کۆتایی گرفتەکان.\nده‌قی راگه‌یه‌نراوێك كه دادوەران و ئەندامانی داواکاری گشتی مانگرتوو لەگەرمیان له كۆنگره‌یه‌كی رۆژنامه‌نووسیدا خوێندیانه‌وه...\nوا بۆ هەفتەیەکە کۆمەڵێک لە دادوەرو ئەندامانی داواکاری گشتی لەژێر ئەم خێمەیە و لەئەزموونێکی نەوعی بێ پێشینە، بڕیاری مانگرتنمان داوە، هۆکارەکەشمان ڕوون کردەوە بۆ ڕای گشتی کەئێمە کۆمەڵێک گرفتمان لەگەڵ بەڕێز سەرۆکی دادگای تێهەڵجوونەوەی گەرمیان هەیە، پێشتر هەوڵەکانمان بۆ چارەسەر بەبنبەست گەیشتن وەداواکاریەکانمان لە پرسینەوە لەگەڵیدا بەوە گەیشت کەئێمەی سکاڵاکار بووین بەتاوانبارو سزامان بۆ دەرچوو لەلایەن ئەنجوومەنی دادوەری یەوە، ئێمەش کەدڵنیابووین لە ڕەوایەتی داواکانمان ئەو بڕیاڕەمان بەنایاسایی زانی، بۆیە ڕەتمان کردەوە، لەبەرئەوەی هەموو ڕیگاکانمان لە پێشدا داخرابوون بۆیە ئەم بڕیارەمان دا، وە بێ دەنگ بوون لە ئاست ئەو ستەم و نادادیە بە جۆرێک لە ناڕەوایەتیی دەزانیین و لەگەڵ پیشەی دادوەرێتیمان یەک ناگرێتەوە، هەر بۆیە لەبەر بێ ئومێدیمان لە ئەنجومەنی دادوەری داوامان ئاڕاستەی پەرلەمان و حکومەت و دادگای پێداچوونەوەکرد بە پێکهێنانی لێژنەیەک بۆ لێکۆلینەوە لەڕەوشی دادوەری ئەم سنوورە.\nلێرەدا بەپێویستی دەزانیین سوپاسی سەرۆکایەتی و ئەندامانی پەرلەمان بکەین بۆ بەدەنگەوەهاتن و پشتیوانی کردن و تەبەنی کردنی داواکانمان هەر لەسەردانیکردن و پەیوەندی گرتن و لێدوان بۆ کەناڵەکانی ڕاگەیاندن، هه‌روەها بڕیاری پێکهێنانی لێژنەیەک بۆ لێکۆلینەوە لە ڕەوشی دادوەری سنووری گەرمیان کە داواکاری سەرەکی ئێمەیە. هەروەها سوپاسی میدیاکاران و کەناڵەکانی ڕاگەیاندن دەکەین بۆ ڕووماڵکردن و گەیاندنی دەنگمان بە جەماوەرو ڕای گشتی، هەروەها سوپاسی رێکخراوەکانی کۆمەڵگای مەدەنی و سەرجەم چین و توێژەکانی دەڤەری گەرمیان دەکەین بۆ پاڵپشتی و پشتگیریمان، به‌تایبه‌تی كه‌سوكاری ئه‌نفال و بنه‌ماڵه‌ی سه‌ربه‌رزی شه‌هیدان، هەروەها بۆکۆمەڵیک لە پارێزەران و یاساناسانی دڤەری سلێمانی و هەولێرو بادینان کە پشتیوان و هاوخەممان بوون.\n٢_ هەموارکردنەوەی یاسای دەسەڵاتی دادوەری ژمارە (۲۳) ساڵی ۲۰۰۷ی هەرێمی کوردستان.


سه‌رۆکی میسر ئاگاهی له‌سه‌ر شه‌ڕێکی درێژخایه‌ن ده‌دات\nعه‌بدولفه‌تاح ئه‌لسیسی، سه‌رۆکی میسر پێشبینی شه‌ڕێكی درێژخایه‌ن ده‌کات له‌گه‌ڵ توندڕه‌وانی ئیسلامیدا، هاوکاتی هه‌روادێ و زیادکردنی گرتنه‌به‌ری ڕێوشوێنی ئاسایشی پاش ئه‌و زنجیره هێرشه‌ی کرانه سه‌ر هێزه ئاسایشیه‌کان له نیمچه دوڕگه‌ی سینا.\nهێزه سه‌ربازیه‌کانی حکومه‌تی میسر بنکه‌ی ئاسایشییان داناوه بۆ پشکنینی ئۆتۆمبێله‌کان له سینا هاوکاتی ئه‌و ئاگاهی دانه‌ی سه‌رۆکی میسر داونی له وتاره ته‌له‌فزیۆنیه‌که‌یدا سه‌باره‌ت به‌و سه‌ختیانه‌ی له‌به‌رده‌م وڵاتی میسردان.\nسه‌رۆکی میسر ده‌ڵێت "ئه‌مه شه‌ڕه و ڕووبه‌ڕووی شه‌پۆلێکی تێرۆریستی زۆر گه‌وره ده‌بینه‌وه، چونکه به‌ره‌نگاری ڕێکخراوێک ده‌بینه‌وه له به‌هێزترین ڕه‌وشیدایه، ڕێکخراوێکه ساڵانێکی دوورو درێژه جێگیره، پلان داده‌نێت و ئاماده‌شه‌و جێبه‌جێکار و سه‌رکه‌وتووشه له جیهاندا، ئه‌مڕۆ وڵات هه‌ن له‌لایه‌ن ڕێبه‌رانی ئه‌م ڕ‌ێکخراوه‌وه ڕێبه‌رایه‌تی ده‌کرێن. سه‌رۆکی میسر له‌م لێدوانه‌یه‌دا ده‌پرسێت به‌ڕای ئێوه ئه‌م وڵاتانه چی ده‌که‌ن؟ ئایا وازمان لێده‌هێنن؟ ئه‌م به‌ره‌نگاربوونه‌وه‌یه به‌ره‌نگاربوونه‌وه‌یه‌کی سه‌خت و به‌هێز و دڕندانه‌یه و کاتێکی زۆریشی پێده‌وێت."\nڕێکخراوی ده‌وڵه‌تی ئیسلامی، لقی میسر به‌رپرسیارێتی خۆی ڕاگه‌یاند له‌و هێرشانه‌ی سینا که به‌لانی که‌م 30 کارمه‌ندی ئاسایشی تیادا کوژران.\nله‌وه‌تای ساڵی 2013 ه‌وه که موحه‌مه‌د مورسی، سه‌رۆکه ئیسلامیه‌که‌ی میسر به ده‌ستی له‌شکر له کار لادرا، ڕێکخراوه توندڕه‌وه ئیسلامیه‌کانی میسر سه‌دان پۆلیس و سه‌ربازی وڵاته‌که‌یان کوشتووه.


نرخى نه‌وت گه‌یشته به‌رزترین ئاست\nدوانیوه‌ڕۆى ئه‌مڕۆ له بازاڕه‌كانى ئه‌مریكادا، نرخه‌كانى نه‌وت به‌رزبوونه‌وه‌ى به‌خۆیه‌وه بینى، دواى ئه‌وه‌ى له بازاڕه‌كانى ئه‌وروپا هاته‌خواره‌وه، ئه‌وه‌ش به‌هۆى زیادبوونى ئه‌گه‌رى كه‌مبوونى خستنه‌بازاڕى نه‌وت .\nكاتژمێر 6:30 ى ئێواره به‌كاتى هه‌ولێر، گرێبه‌سته دواخراوه‌كانى نه‌وتى خاوى برێنت به‌رێژه‌ى 1.27% به‌رزبوه‌وه و به‌رمیلێك به 78 دۆلار و 10 سه‌نت مامه‌ڵه‌ى پێوه‌كرا، نه‌وتى خاوى خۆرئاواى تێكساسیش (WTI) به‌رێژه‌ى 0.61% به‌رزبووه‌وه و به‌رمیلێك به 71 دۆلار و 13 سه‌نت فرۆشرا.\nهه‌فته‌ى رابردوو نرخه‌كانى نه‌وت له‌سه‌ر ئاستى هه‌فتانه ده‌ستكه‌وتى باشى هه‌بوو، به‌رێژه‌ى 1.1% به‌رزبوه‌وه، به‌تایبه‌تى دواى ئه‌وه‌ى ئه‌مریكا له رێككه‌وتنى ئه‌تۆمى ئێران كشایه‌وه، ئه‌وه‌ش گومانى كه‌مبوونى خستنه‌بازاڕى نه‌وتى دروستكرد.\nبانكى (سوسیتیه جینراڵ) پێشبینى ده‌كات رۆژانه 400 بۆ 500 هه‌زار به‌رمیل خستنه‌بازاڕى نه‌وتى ئێران كه‌م بێته‌وه، به‌ڵام ئه‌و كه‌مبونه‌وه‌یه هه‌مان كاریگه‌رى ساڵى 2012 ى نابێت.\nله‌لایه‌كى دیكه‌وه ئه‌ڵمانیا جه‌ختكردنه‌وه كه كۆمپانیاكانى له سزاكانى ئه‌مریكا ده‌پارێزێت، حكومه‌تى چینیش رایگه‌یاندوه، كه ئاماده‌یه ئه‌و بۆشاییه پڕبكاته‌وه كه كشانه‌وه‌ى كۆمپانیا ئه‌مریكیه‌كان دروستى ده‌كه‌ن، حكومه‌تى ئێرانیش رایگه‌یاند كۆمپانیاى تۆتاڵى فه‌ره‌نسى گرێبه‌سته‌كه‌ى بۆ په‌ره‌پێدانى كێڵگه‌ى پارس هه‌ڵنه‌وه‌شاندوه‌ته‌وه و كۆى ئه‌و روودانه‌ش كاریگه‌رییان ده‌بێت له‌سه‌ر دابه‌زینى نرخه‌كانى نه‌وت.


ڤایرۆسی کۆرۆنا لە چەند وڵاتێکی دیکە دەرکەوت – کوردی – RojNews.News\n24/02/2020 - 2:38:24 pm\nهەینی, 24 ينا 2020 – 10:18 ڕۆژنیوز – ناوەندی هەواڵەکان\nدوێنێ وەزارەتی تەندروستی ژاپۆن لە بەیاننامەیەکدا بڵاویکردەوە، دووەم حاڵەتی تووشبوون بە ڤایرۆسی کۆرۆنا لە وڵاتەکەیدا تۆمارکراوە.\nلە بەیاننامەکەدا ئەوە هاتووە کە توشبووەکە تەمەنی ٤٠ ساڵە و ڕۆژی یەکشەممەی ڕابردوو لە شاری ووهانی چینەوە هاتووەتە وڵاتەکەیان، بەڵام دەستبەجێ گەڕێنراوەتەوە وڵاتەکەی.\nلەلایەکی دیکەوە یەکەی ڕووبەڕوبونەوەی کۆنترۆڵی ڤایرۆسەکە لە کۆریای باشوور ڕایگەیاند، ئەمڕۆ هەینی دووەم حاڵەتی ڤایرۆسی کۆرۆنا تۆمارکراوە، لە ویلایەتەیەکگرتووەکانی ئەمریکاش دوێنێ یەکەم حاڵەتی تووشبوون بە ڤایرۆسەکە پشتڕاستکرایەوە.\nپێشتر ڕێکخراوی تەندروستی جیهانی بڵاویکردەوە، ڤایرۆسەکە حاڵەتێکی کتوپڕی جیهانییە و نوێیە.\nهەریەک لە تایلاند، تایوان و هیندستانیش تۆمارکردنی ڤایرۆسەکەیان لە وڵاتەکانیان پشتڕاستکردۆتەوە.\nلە سەرەتای ئەمساڵەوە لە شاری ووهانی چین ڤایرۆسێکی نوێ کە سەر بە خێزانی ڤایرۆسەکانی کۆرۆنایە بڵاوبوویەوە، پشکنینە سەرەتاییەکان دەریانخستووە ڤایرۆسەکە سەرەتا لە گیانەوەرە ئاوییەکانەوە بۆ مرۆڤ گوازرابێتەوە و ئێستا توانای ئەوەی پەیداکردبێ لە مرۆڤەوە بۆ مرۆڤیش بگواێزرێتەوە.\nبەپێی ڕاپۆرتەکان لە ماوەی دەرکەوتنی ڤایرۆسەکە لە سەرەتای ئەمساڵەوە تا ئێستا، زیاتر لە ٢٥ کەسی لە وڵاتی چین کوشتووە و ٨٠٠ کەسیش توشبوون بەنەخۆشییەکە، زیاتر لە کەسانی بەتەمەن و ئەوانەدا دەردەکەوێت کە بەرگری لەشیان لاوازە.\nلەلایەکی دیکەوە وەزارەتی تەندروستی عێراق بڵاویکردەوە، ڕێوشوێنی پێویست گیراوەتەوەبەر بۆ بەرگرتن لە بڵاوبونەوەی ڤایرۆسی کۆرۆنا.\nسەیف بەدر، وتەبێژی وەزارەتی تەندروستی عێراق ڕایگەیاند، تا ئێستا هیچ حاڵەتێکی توشبوون بە ڤایرۆسی کۆرۆنا لەعێراق تۆمارنەکراوە، لە ئێستاشدا بە هەماهەنگی لەگەڵ دەروازە سنوورییەکان و فڕۆکەخانەکان ڕێوشوێنی توندوتۆڵ گیراوەتەبەر بۆ بەرگرتن بە گواستنەوەی نەخۆشییەکە بۆناو عێراق.\nژماره‌یه‌ک به‌رکه‌وتوی چه‌کی کیمیایی چاره‌سه‌ر ده‌کرێن


كۆمپانیای رۆسنەفت و هەنگاوێكی تر بەرەو سەربەخۆیی\nحمزە احمد حاجی\nماستەر لە گرێبەستە نەوتییەكانی هەرێمی كوردستان\nلە كوێی سیاسەتی نەوت و گازداین؟ تاچەند كورد توانیوویەتی سێكتەری وزە وەك كارتێكی كاریگەر بەكار بهێنێت ؟ بۆ وەڵامدانەوەی ئەو پرسیارانە پێویستمان بە فیدباكی سیاسەتی نەوتی حكومەتی هەرێمی كوردستانە كە لە چەند ساڵی رابردوو پەیڕەوی كردووە و گەر بەڕوونی وردبینەوە لە سیاسەتی هێنانی كۆمپانیاكان و پێدانی بلۆكە نەوتییەكان و دۆزینەوەی رێرەوی هەناردەكردنی نەوتی خاوی كوردستان بۆ دەرەوە، ئەوەمان بۆ دەردەكەوێت كە حكومەتی هەرێمی كوردستان زۆر وریایانە توانیووییەتی وەبەرهێنان لە سێكتەری نەوت و گاز بخاتە خزمەتی سیاسەت و لە پێناو و ئامانجە نەتەوییە و ستراتیجیەكاندا بەكاری بهێنێت.\n* هەنگاوی یەكەم و تێڕوانینی نێچیرڤان بارزانی\nساڵی 2005 لە یەكێك لە گەشتەكانی سەرۆكی حكومەتی هەرێمی كوردستان بۆ زاخۆ ( تاوكێ) بەرپرسێكی یاوەری بەڕێز نێچیرڤان بارزانی دەپرسێت "ئایە دەست بردن بۆ مەلەفی نەوت دەبێ لە قازانجی كورد بێ و زلهێزەكان بهێڵن سەركەوتوو بین"؟ لە وەلًَامدا سەرۆكی حكومەت دەلێ "تاكە كارتی دەستی كورد سێكتەری نەوت گاز دەبێت ". ئەم هەڵوێستەی سەرۆكی حكومەت رەنگدانەوەی ئەو ویستەیە كە دەیەوێت سیاسەت و وزە بخاتە خزمەت ئامانجە ستراتیجییەكە و بۆ بەدیهێنانی خەونی لە مێژینەی كورد .\n* سیاسەتی وەزارەتی سامانە سروشتیەكان و پاراستنی خاك\nئەستەم بوو بۆ حكومەت هەرێمی كوردستان بتوانێ مامەڵە لەگەل دەیان كۆمپانیای نێودەوڵەتی خاوەن ئەزموونێكی دووردرێژی كێشمەكێشی یاسایی و بازرگانی بكات و بتوانێ بیانخاتە خزمەتی بەرژەوەندی گشتی و سیاسەتی حكومەتی هەرێمی كوردستان، بۆ ئەم كارەش پیًویستە رۆڵی بەڕێز د. ئاشتی هەورامی لەبەرچاو بگیرێت كە توانی بڕواو متمانە دروست بكات و چەندین كۆمپانیای قەبەی نەوتی بهێنێتە كوردستان و سیاسەتی دابەشگردنی بڵۆكە نەوتیەكانی داڕشت و كۆمپانیاكانی ناچار كرد لە شوێنی دیاری كراو و لە بۆ كاتێكی دیاركاو بە دوای نەوت دا بگەرێن .\nوەزارەتی سامانە سروشتیەكان بە سەرپەرشتی د.ئاشتی هەورامی توانی لە كۆی 10 گەورە كۆمپانیاكانی نەوتی جیهان 4 كۆمپانیایان بروا پێ بێنێ و بیانهێنێتە كوردستان و دیارترینیان (ئیكسۆن مۆبیل ، شیفرۆن، گازپرۆم، تۆتال ) ئێستاش بە هاتنی رۆسنەفت بوو بە پێنجەم گەورە كۆمپانیای بواری نەوتی جیهان لە كۆی 10 كۆمپانیا كە هاتوونەتە كوردستان، ئەمە لەكاتێكدا ناوچەكە قەیرانی دارایی و ئالنگاری سیاسی و ئابووری تەنیووییەتی ، بۆیە ئەمە دەرخەری راست ودروستی سیاسەتی حكومەتی هەرێم و وەزیری سامانە سروشتیەكان نیشان دەدات كە لەم كەرتەدا پەیڕەویان كردووە .\nلە كۆی هەموو ئەو هەڕەشانەش كە بە غدا لەهەرێمی كوردستانی دەكرد نەیتوانی ببێتە رێگر لەبەردەم هاتنی تەنانەت یەك كۆمپانیاش كە بینیمان هەرەشەكانی بەغدا بۆ كۆمپانیا نەوتییەكان تا ئاستی دەركردنی كۆمپانیاكان لە پرۆژەكانی خوارووی عێراق زیاتر بڕی نەكردٍ، ویڕای سەلماندن و سەپاندنی مافدارێتی بۆ سامانی سرووشتی هەرێم كە درەنجامێكی تری گرنگی سیاسەتی نەوت و گازی هەرێمە.\nوەزارەتی سامانە سرۆوشتیەكان توانیووییەتی پێگەی گەورە كۆمپانیاكان بخاتە خزمەتی سیاسەتی حكومەتی هەرێم و پاراستنی سنووری سامانی سروشتی ژێژ زەوی ، بەوەی كە بەشێكی بلۆكە نەوتییەكانی باكوری رۆژهەلاتی هەرێم ی كوردستانی( بلۆكی شاكەل و هەڵەبجە)ی داوە بە كۆمپانیای گازپرۆمی رووسی و بلۆكە ستراتیجییەكانی رۆژهەڵاتی باكور و باشوری ( قەرەهەنجیر وئەلقۆش و بەعشیقە) بدات بە كۆمپانیای ئیكسۆن مۆبیل، هەر ئەمەش وای كرد هەڕەشەكانی حكومەتی عێراق بۆ هێنانی كۆمپانیای BP بەریتانی بۆ كەركوك هەڵبووەشێنێتەوەو لەسەروبەری هێرشەكانی داعش بۆ سەر هەرێمی كوردستان وایكرد سەرۆكی گەورەترین و زلهێزترین وڵات بلێت "هەولێر هێڵی سوورە"و هاوپەیمانێتی نێودەوڵەتی بۆ لەناوبردنی داعش پێك بهێنێت.\nئەم هەنگاوەی وەزارەتی سامانە سروشتیەكان بۆ هێنانی كۆمپانیای رۆسنەفتی رووسی لە رووی ئابوورییەوە چەندین سوودی هەیەو باسكراوە لەلایەن وەزیری سامانە سرووشتییەكان و كەسانی پسپۆرەوە، لە رووی یاسایشەوە ئەم گرێبەستە بە پێی ماددەی(5) بڕگە یەكەم و ماددەی (6 و 7و 9) لە یاسای نەوت و گازی هەرێمی كوردستانی ژمارە(22)ی ساڵی (2007) ئەنجامدراوە و تەندروستە.\nلە كۆتادا دەگەینە ئەو راستییە دڵخۆشكەرەی كە ئەم گرێبەستە نوێیە سەلمێنەری بەهێز بوونی پێگەی هەرێمی كورستان لەسەر نەخشەی وزەی جیهانی و تا ئێستاش جێێگای ویستی كۆمپانیا جیهانییەكانە بۆ وەبەرهێنان لەوكەرتەدا، و هەروەها ئەم گرێبەستە لەگەڵ كۆمپانیای روسنەفت سیاسەٍتێكی دروست و ژیرانەی حكومەتی هەرێمە كە لە سیًَكتەری نەوت و گازدا خۆی یەكلا نەكردۆتەوە لەنێوان زلهێزەكانی هێزی دونیا و هاوسەنگی پاراستووە و توانیووییەتی بەرژەوەندی هاوبەش لەگەڵ هەردوو زلهێزی دونیا و كۆمپانیاكانیان دروست بكات وەك گەورە كۆمپانیااكانی روسیاو ئەمریكا، ئەمەش وای كردووە ئارامی هەرێمی كوردستان ببێت ویستی وڵاتانی زلهێز و ناوچەكە،و هەرێمی كوردستانیش بە ئاگاییەوە هەنگاو هەڵدەگرێ بۆ ئامانجە ستراتیجییەكانی و بەدیهێنانی خەونی سەربەرخۆیی.


جیهاد موحەمەد : کام باڵ قۆرخکارە و کام باڵ ناشەرعیە ؟ – WTARIKURD\nجیهاد موحەمەد : کام باڵ قۆرخکارە و کام باڵ ناشەرعیە ؟\nهەردوو باڵی جەنابی دۆنکی شۆت شەڕیانە !\nئێوەی سەرکردایەتی یەکێتی نیشتیمانی کوردستان و پارتی دیموکراتی کوردستان 25 ساڵە قۆڕخکاری دەکەن، 25 ساڵە یاری بە موقەدەراتی میللەتی کوردەوە دەکەن، هەندێک جار هێندە لوتبەرز و لە خۆباین کە دەستوەردەدەنە ژیانی سیاسی گەلی کوردی باکور و ڕۆژئاوا و رۆژهەڵات و خۆتان بە کوێخای ئەوانیش دەزانن. هێندە لوتبەرز و دەوڵەمەند بوون بە گەندەڵی لە سەر حسابی ڕەشوڕووتی خەڵکی ستەمدیدەی کوردستان خۆتان لێبۆتە فس فس پاڵەوانەکەی دۆنکی شۆت و میللەتیشتان لێ بۆتە نەزان و نەخوێندەوار و مەڕوماڵات، هەر بۆیە گەلی کوردی باشورتان ڕادەستی ئیسلامییە سیاسییەکان کردووە و خۆشتا لە سەرەوە و لە ناو ناوەندی بڕیاردا دەلەوەڕێن و خەریکی قاچاخچێتی نەوت و داودەرمان و کەلوپەلی پێویستی ڕۆژانەی خەڵکە ستەمدیدەکەن.\nئێوە دەمێکە وازتان لە میللەت هێناوە، بۆیە بە کۆنتراکتێکی ئیمزا نەکراو کۆمەڵگەی کوردستانتان ڕادەستی ئیسلامی سیایی کردووە و دەسەڵاتیشتان بۆ خۆتان قۆرخکردووە.\nئێوە ئەمڕۆ لە دژی یەکدی باڵێکتان بەیاننامە دەردەکات و بە باڵەکەی دیکە دەڵیت( قۆرخکار )! باڵەکەی دیکەش بە ئێوە دەڵێت : (ناشەرعی) و ئەوانەی بە چەپڵە لێدان هاتوونەتە سەر حوکمی حیزبەکە !.\nلە ڕاستیدا ئێوە هەردوو باڵەکەی فس فس پاڵەوانی دۆننکی شۆتن کە ناشەرعی و قۆرکارن و یاری بە موقەدەراتی حیزبەکەتان و میللەتیشەوە دەکەن.\nئەزانن بۆ واتان لێهاتووە ؟! چونکە ئێوە هێزتان لە میللەت بڕیوە، ئیرادەی میللەتان نەهێشووە ، خەڵکتا پەرت پەرت کردووە و خۆشتان 25 ساڵە لەگەڵ هاوپەیمانە ستراتیژییەکەتان زاڵکردووە بە سەر ئەم کۆمڵگەیەدا .\nئێوە هەرچی پێی بڵێیی ئەخلاقی سیاسیی و کۆمەڵایەتییتان نەماوە، ئێوە ناشەرعین بەم میللەتە، ئێوە داگیرکارن ، ئێوە هەردوو لاتان بە هاوپەیمانییەکەشتانەوە قۆرخکار و ناشەرعین. ئێوە لەگەڵ پارتیدا دز و جەردە و تاڵانچین.\nئەوەی کە نەختێک بەهای تیامابێت لەم شەڕە نەگریسەی ئێوەدا، بنکە هۆشیارەکەی خوارەوەی یەکێتی نیشتیمانیە، کە دەتوانم بڵێم خۆی لە سەدان و هەزارا کادری باش و هۆشیاردا دەبینێتەوە، ئەم ڕۆ رۆژی ئەم بنکە فراوانەیە کە خۆیان لە دەست ئێوەی داگیرکەر و قۆرخکار و ناشەرعی رزگار بکەن. ئەم بنکە فراوانە پێویستە ئەم دەرفەتە لە دەستنەدەن، زۆر عەقڵانییانە و بە کارایی لە دژی ئێوەی مەکتەبی سیاسیی ڕاپەرن و خۆیان بێنە جێگەتان و سەرکردایەتیەکی کاتی لەم بارودۆخەدا دروستبکەن تا ئەو کاتەی دەتوانن کۆنگرەیەکی پاکسازی و چاکسازی لە ناو خودی حیزبەکەدا دروستبکەن و بشبن بە هەوێنی گۆڕانکاری کولتووری سیاسیی لەگەڵ دەیان و سەدان هەزاران لە خەڵکی هۆشیاری کوردستان و ئەم هەژموونکارییەی هەردوو مەکتەبی سیاسیی ئێستای یەکێتی و پارتی وەلابنێن.\nبزووتنەوەی گۆڕان دەتوانێت دەورێکی باش ببینێت بۆ هێورکردنەوەی بارودۆخەکە و پێویستیشە لە ئەنجامدا لایەنگری بنکە فراوانەکەی یەکێتی بکات نەک بە ناوی ناوبژیوانییەوە لایەنداری ئەم یان ئەو باڵی قۆرخکار و ناشەرعی بکات.\nهەرچ کاتێکیش ململانێ ناشیرین و دزێوەکەی ئێوە گەیشتە حاڵەتی شەڕە تەقە و بەکارهێنانی هێز، پێویستە هەموو خەڵکی کوردستان لە دژتان ڕاپەرێت بە تایبەتی خەڵکی سلێمانی. شەڕی ئێوە شەڕی خەڵک نییە، شەڕی ئێوە لە پێناوی بەرژەوەندی گشتی خەڵکی سلێمانی و کوردستاندا نییە، هەرکەسێک بە ناوی پێشمەرگەوە، بە ناوی هێزی ئاسایش و دژە تیرۆرەوە بە ناوی هێزی ئامادەوە، خۆی بخاتە بۆتەی ئەم ململانێ گڵاوەی ئێوەوە ئەوە یان دەبەنگە یان بەرژەوەندی کەسیی لەم ململانێیەدا هەیە.\nلە ڕاستیدا چۆن شەڕی نێوان باڵ باڵێنی یەکێتی نیشتیمانی بەرژەوەندی خەڵکی گشتی تێدانیە، بە هەمان شێوە پەیوەندی ستراتیژی یەکێتی و پارتی و ڕێکەوتنی نێوان یەکێتی و گۆڕانیش بەرژەوەندی خەڵکی گشتی تێدانییە.\nبۆیە دنەدانی ئەم شەڕانە و خۆشکردنی ئەم ئاگرە زۆر ناعەقڵانییانەیە، ئەوانەی ئاگری ئەم شەڕە خۆشدەکەن ئەوانەن، کە دەیانەوێت هەتا هەتایە بە باڵە شکاوەکەی خۆیەوە بە سەر و ملە شکاوەکەی خۆیەوە لە ناوەندی بریاری سیاسیدا بن و موقەدەراتی میللەتیان بە دەستەوە بێت، یان ئەوانەن کە بەردەوام دەیانەوێت هیچ حیزبێکی دیکە لە کوردستاندا بەهێز نەبێت بۆ ئەوەی تەنها حوکم بە ناوی حوکمی شەرعی هەڵبژاردنە ساختەچێتییەکەوە و بە هێزی ژمارەی کورسییەکانی ئەو پەرلەمانەی کە پەکخراوە خۆیان بە حیزبی سەرکردە و دایک بناسێنن.\nلە ڕاستیدا ئەمڕۆ شەڕی ڕاستەقینە کە پێویستە بە عەقڵانیانە بکرێت، پێویستە بە ئیرادەیەکی پۆڵاینەوە بکرێت، شەڕی خەڵکی ستەمدیدەی گشتی کوردستانە لەگەڵ ئەم هیزە داگیرکارییەی ٢٥ساڵە ستەمکاری دەکات، ژن دەکوژێت، رۆژنامەنووس تیرۆرد دەکات، دەنگە دلێرەکان کپ دەکات، نانی خەڵکی دەبڕێت، موچەی خەڵکی نادات، ئاو و کارەبا کە سەرەتاییترین مافی ژیانە دابین ناکات.\nشەڕی نێوان باڵەکانی یەکێتی کە ئاشکرا بووە، هەروەها شەڕی نێوان باڵەکانی پارتی کە هێشتا کپ و سستە، دیسان شەڕی نێوان حیزبەکان هیچیان شەڕی ڕاستەقینەی خەڵک نین، ئەم شەڕانە شەڕە راستەقینەکەی نێوان خەڵکی ستملێکرا و چەوساوە و برسی لەگەڵ دەسەڵاتە سیاسییە ستەمکار و چەوسێنەر و سەرکوتکەرەکەدا کپ و لاواز دەکات. بۆیە پێویستە بە ئیرادەیەکی شۆڕشگێرانە و عەقڵانیانەوە ئەم شەڕە بکرێت و بخرێتە جێگەی شەڕی باڵەکان و حیزبەکان.


زمانناس و فەیلەسووفی بەناوبانگی جیهان "نوام چۆمسکی" لە چاوپێکەوتنێکیدا لەگەڵ کەناڵی "ئەلجەزیرە"بە "ڕەجەب تەیب ئەردۆغان"ی سەرۆکی تورکیا دەڵێت "پیاوکوژ".\nلەو چاوپێکەوتنەدا پرسیار لە چۆمسکی دەکرێت و قسەکەی ئەردۆغانی بە نموونە بۆ دەهێنێتەوە کاتێک وتوویەتی ڕۆشنبیر و ئەکادیمیەکان دەبێت بەرەیەک هەڵبژێرن: "یان ئەوەتا لە بەرەی حکومەتی تورکیادابن، یان ئەوەتا لە بەرەی تیرۆریستاندابن."\nلەبارەی ئەمەوە چۆمسکی وەڵامدەداتەوە و دەڵێت: "ئەو 'ئەردۆغان' بێ هیچ دودڵییەک کاری دزێو و زۆردارانە ئەنجامدەدات بە هێرشکردنە سەر هاوڵاتیە کوردەکان. دەتوانیت چۆن حەزدەکەیت وای ناوبنێیت."\nکاتێک پرسیاری ئەوەی لێدەکات ئەو ئەو ڕەفتارانە بە چی ناودەبات، چۆمسکی وەڵامدەداتەوە و دەڵێت، "من ئەو بە پیاوکوژ ناودەبەم."\nچاوپێکەوتنەکە لە ڕۆژی هەینی کاتژمێر ١٠:٣٠ دەقیقە پیشاندرا.\nچۆمسکی دواتر دەڵێت کە ئەردۆغان بەرەو دروستکردنی "ڕژێمێکی زۆرداریی" هەنگاودەنێت.\nچۆمسکی یەکێکە لەو هەزاران ئەکادیمیانەی کە لەم ماوەیەی پێشوودا سکاڵانامەیەکیان ئاڕاستەی ئەو چالاکیە سەربازیانە کرد کە لە دژی کوردەکان لە باشووری تورکیا ئەنجامدەدرێت. لە سکاڵانامەکەدا باسی ئەوە دەکرێت کە نرخی ژیان لە ئەنجامی ئەو چالاکیە سەربازیانەدا تەواو ژێرپێخراوە.\nچۆمسکی حکومەتی تورکیا تۆمەتباردەکات بە کۆمەڵکوژی بە ئەنقەست و دیپۆرتکردنی هاوڵاتیانی کورد و هاونیشتیمانیانی ئەو ناوچانەی چالاکیە سەربازیەکانی تێدا ئەنجامدەدەن، باسی ئەوە دەکات کە دەبێت لێکۆڵەرەوانی نەتەوەیی و نێونەتەوەیی ڕێگەیان پێبدرێت بە چوونیان بۆ ئەو ناوچانە و حکومەت ئامادەکاری بکات بۆ ئەوەی گفتووگۆی ئاشتیانە ئەنجامبدرێت.\nئەردۆغان هێرشی کردە سەر ئەکادیمیان کە ژمارەیان دەگاتە ٤٠٠٠ کەس لەو کاتەوەی ئەم سکاڵانامەیە بڵاوکراوەتەوە، هەروەها تاوانباریان دەکات بەوەی لە ڕێگەی عەقڵەوە داگیرکاری ئەنجامدەدەن.\nئەردۆغان دەڵێت: "ئێوە کە پێتان دەوترێت ڕۆشنبیر کەسانی ڕۆشنبیرنین، لە تاریکیدان. هیچ شتێکتان لە ڕۆشنبیر ناچێت."


Tema Press - دەسەڵاتی-سیاسی-لە-هەرێمی-کوردستان-لە-حاڵەتی-تەنگەنەفەسی-سیاسیدا-دەژیێ\nأ.د. بورهان ياسين\n• دەسەڵاتی سیاسی لە هەرێمی کوردستان لە حاڵەتی تەنگەنەفەسی سیاسیدا دەژیێ\nدەسەڵاتی سیاسی لە هەرێمی کوردستان لە حاڵەتی تەنگەنەفەسی سیاسیدا دەژیێ\nأ.د. بورهان ياسين / 02.03.2021\nدەستدرێژیەکەی دوێنێ لەسەر پەرلەمانتاری بزووتنەوەی گۆڕان د غالب محەمەد، جارێکی دیکە ئەوەی پشتڕاستکردەوە کە:\n١) دەسەڵاتی سیاسی لە هەرێمی کوردستان لە حاڵەتی تەنگەنەفەسی سیاسیدا دەژیێ، هاوتەریب لەگەڵ ئەم حاڵەتە لە تەنگەنەفەسی، دەبینین رۆژانە مەودا و پانتایی ئازادی، دەربڕینی ئازاد، چاڵاکییە رۆژنامەنووسییەکان، کۆمەڵگەی مەدەنی تەسکتر و تەسکتر دەبێتەوە؛\n٢) دوای سزادانی چاڵاکوان و ئازادیخوازانی بادینان لە لایەن بە ناو دادگایەکی هەولێر و بڕیاری دەستگیرکردنی ژمارەیەکی دیکە لە چاڵاکوانانی ئەو دەڤەرە، خەریک بوو دەڤەری سلێمانی خۆی هەڵکێشی و بە دەنگی بەرز پێمان بڵێ ئیتر ئەم شارە دەرگای کراوەیە بۆ ئەو کەسانەی کە لە بادینان و هەولێر راودەنرێن و پەنا دەبەنە بەر ناوچەی سلێمانی. بەڵام ئاشکرایە کە ئەم خۆهەڵکێشان و شانازییە تەمەنی درێژ نەبوو: ئەوەتا دوێنێ لەناو جەرگەی سلێمانی هێڕش کرایە سەر پەرلەمانتار د غالب محەمەد وە بەمەش خەریکە دوو ئەگەر یەکلا دەبنەوە: ١) ئەگەر ئەم هێڕشە دەستە رەشەکانی ناو یەکێتی نیشتمانی لە پشتیەوەین، ئەوا بێ سێ و دوو ئەو وەهمە کۆتایی دێت کە دەخوازێ بڵێ سلێمانی دورگەی ئارامی و هێمنییە، ئەو قەڵایەیە کە ئازادیخوازانی راونراو لە باوەش دەگرێ و ژیانیان دەپارێزێ؛ ٢) یا ئەوەتا دەسەڵاتی پارتی لە پشت ئەم دەستدرێژیەی سەر (د غالب)ەوەیە، بەمەش پارتی نەک هەر چاوی لەوەیە ئەم شانازیەی سلێمانی تێکبشکێنێ، بەڵکو دیسان پارتی دەخوازێ بەم کارەی یەکێتی تاقیبکاتەوە: ئاخر پارتی لە بادینان کادیر و چاڵاکوانی یەکێتی دەڕفێنێ یەکێتی هیچی پێ ناکرێ، لە هەولێر ئازادیخوازانی بادینان دادگاییدەکرێن و بە توندی سزادەدرێن یەکێتی هەر هیچ ناکات، وە ئەوەتا ئەمجارەشیان لە ناو جەرگی زۆنی دەسەڵاتی یەکێتی بە چەقۆ دەستدرێژی دەکرێتە سەر پەرلەمانتارێک، یەکێتی هەر هیچی پێناکرێ!\nهەڵبەتە من پێش رووداوەکان نەکەوتم و وتم دوو "ئەگەر" یا گریمانە، بەڵام هەر یەکێکیان پشڕاست بێتەوە (دوای لێکۆڵینەوە و ساغبوونەوە) ئەوا لە هەردوو حاڵەتدا بە واتای کەوتن و چۆکدادانی شانازیی ناوچەی هەژموونی یەکێتییە!\n٣) دەستدرێژی بۆ سەر د غالب یپێمان دەڵێ، ئەوەش پشتڕاست دەکاتەوە، کە هەرێمی کوردستان لە هەموو شتێکدا دوو ئیدارەیە، بەڵام ئەوە پشتڕاست بۆتەوە کە ئەم هەرێمە لە یەک شتدا یەک ئیدارە و یەک بڕیارە ئەویش ئیدارەی تێرۆری دەنگە ئازاکان، تۆقاندن، ترساندن و کپکردنی دەنگە ئازا و ئازادەکان و بێڕێزی کردنە بە یاسا و بەها مرۆییەکان. ئەمە جگە لەوەی کە یەک ئیدارەیی لە گەندەڵیشدا پشتڕاست بۆتەوە؛\n٤) ساڵانێکی زۆرە دەسەڵاتدارانی کوردستان بەردەوام ئەوەیان بە گوێی خەڵک و کۆمەڵگەی نێو دەوڵەتیدا داوە کە گوایە هەرێمی کوردستان تاقە دورگەی ئارام و پڕ لە ئاسییشە، نەک هەر لە عێراق، بەڵکو تەنانەت لە هەموو رۆژهەڵاتی ناوڕاست. بەڵام لەگەڵ موشەکبرانکردنەکەی هەولێر، سزادانی چاڵاکوانان و دواتر دەستدرێژی بۆسەر پەرلەمانتار د غالب ئەوە یەکلا بوویەوە کە ئیتر ئەو تەنها شانازییەی هەرێم، کە ساڵانێکە پێی دەنازێ، کۆتایی هات؛ ئەم شانازییە چۆکی دادا.\nدەرنجام: ئەم پێشوەچوون و گۆڕاوە یەکجار گرنگە، وە بێ سێ و دوو پاشەکشەیەکی جدییە لە دەسەڵاتی خۆماڵی هەرێمی کوردستاندا: أ- ئەم دەسەڵاتە دوا شانازی خۆی روو لە خەڵکی کوردستان لە دەست دەدات، لە کاتێکدا لە رەهەندەکانی دیکە وە سیستمی سیاسی و باری ئابووری و بژێوی هاوڵاتیان و زۆر بوری دیکە دەمێکە شانازیێکی لەدەستداوە؛ ب- تەنانەت لەوەش گرنگتر: ئەگەر چی ئەم دەسەڵاتە توانیبووی تا رادەیەک، وە لە راستیدا سالانێکیشە پێگەیەک، بە رێگای یاریکردنی کارتی حاڵەتی هێمنی و ئاسایش لە هەرێم، لە ئاستی نێو دەوڵەتی بۆ خۆی مسۆگەر بکات، بەڵام لە ئێستادا خەریکە ئەم کارتە گرنگە لەدەست دەدات. دواجار ئەم حاڵەتە وایکردووە کە ئەمریکییەکان بڵێن، ئەگەر وا بڕوات، ئێمە قوسڵیەکەمان لە هەولیر دادەخەین، جگە لەمەش تەنها لە ماوەی چەند رۆژێکدا وە لە چەند ئاستێکدا ئەمریکییەکان ئەو پەیامەیان بە روونی بە هەرێمی کوردستان گەیاندووە کە "ئەمریکا لایەنگری ئازادیی رۆژنامەگەرییە و . . .هتد.\nبە دڵنیاییەوە، ئەگەر ئەم سەرکێشییەی دەسەڵات، بە تایبەتی دەسەڵاتی پارتی، هەر ئێستا نەوەستێندرێ ئەوا دوور نییە دەسەڵاتی هەرێم ببێتە هۆی بەریەککەوتنێک لەگەڵ کۆمەڵگەی نێو دەوڵەتی، بە تایبەتی لەگەڵ هاوپەیمانان، بەڵام زۆر بە تایبەتیش لەگەڵ ئەمریکا، بەریەککەوتنێک کە دەکرێ بگاتە رادەی بەریەککەوتنەکەی ریفراندۆمی ٢٠١٧ کە بووە هۆی ئەوەی هاوپەیمانان و ئەمریکا پشت لە کورد بکەن و کوردیش نیوەی خاکەکەی و تەنانەت زۆر شتی دیکەش لەدەست بدات. . . بە جەختکردنەوە دەیڵێم خەریکە ئەمریکا نەفەسی تەنگ دەبێت روو لە هەرێمی کوردستان و ئەو شتانەی لەوێ روو دەدەن: دەبێ هەمووان لەم نەفەس تەنگییەی ئەمریکا باش بگەن.\nئاخر دەسەڵاتی کوردی، زۆر بە تایبەتی مەسعود بارزانی بەش لە نەفەستەنگیی ئەمریکییەکان حاڵی نەبوو لە سەروبەندی ریفراندۆم؛ ئەمە نابێ ئەمجارەیان دووبارە ببێتەوە، قەوارەی کاریسەکە گەورەیە و. . . کاتیش زۆر کەمە!\nسەرفرازی بۆ د غالب محەمەد و هەموو ئەوانەی بێ دودڵی خۆیان لە بەرەی د غالب محەمەد و ئازادیخوازاندان.\nبورهان أ. یاسین، ٢٠٢١/٢/٢٧


ANF | نه‌سرین شێروان... ژیانێك له ئاواز و ئازار و بە ٤٠٠ گۆرانییەوە لە بێکەسیدا شارەوانی بە خاکیسپارد\nنه‌سرین شێروان... ژیانێك له ئاواز و ئازار و بە ٤٠٠ گۆرانییەوە لە بێکەسیدا شارەوانی بە خاکیسپارد\nنه‌سرین شێروان یه‌كێكه لەو ژنه بوێرانه‌ی له‌و سه‌رده‌مه كاری هونه‌ری كردووه، كه ژن نه‌یوێراوه گۆرانی بڵێ.\nچوارشه‌ممه, 11 Aug 2021, 12:57\nنه‌سرین شێروان یه‌كێكه لەو ژنه بوێرانه‌ی له‌و سه‌رده‌مه كاری هونه‌ری كردووه، كه ژن نه‌یوێراوه گۆرانی بڵێ. له‌سه‌ره‌تای په‌نجاكان ده‌ركه‌وت و گۆرانیی گوتووه، كه له تێڕوانینی باوی كۆمه‌ڵگای كوردی گۆرانی ووتن بە تایبەتی بۆ ژنان عه‌یبه و شوره‌یی بوو، ئه‌و ژنانه‌ی گۆرانییان ده‌گوت به‌په‌نجه‌ی ده‌ست ده‌ژمێردران، ئه‌و توانیی زاڵ بێ به‌سه‌ر به‌ربه‌سته نه‌ریتیه‌كانی كۆمه‌ڵگای ئه‌و سه‌رده‌مه و ئه‌و كۆت وبه‌ندانه‌ی شكاند، به‌و په‌ڕی جورئه‌ته‌وه هاته ناو دونیای هونه‌ره‌وه و توانی زیاتر 400 گۆرانیی كوردی بخاته سه‌ر خه‌رمانی ئاواز و میلۆدیی كوردی و گه‌نجینه‌ی گۆرانی فۆلكۆری ده‌وڵه‌مه‌ند بكات، به‌ڵام ئه‌م هونه‌رمه‌نده په‌رێشانی و به‌دبه‌ختی زۆری به‌چاوی خۆی بینیوه و له‌ئاخروئۆخری عومریدا به‌سواڵكردن ده‌ژیا و زۆریش به كه‌ساسی مردووه.\nله باكوری كوردستانه‌وه بۆ به‌غدا\nساڵی 1922 له گوندێكی ناوچه‌ی شرنەخ له باكوری كوردستان له‌ماڵی عومه‌ر عوسمان كچێك له‌دایكبوو و ناویان نا نه‌سرین. ئه‌م نازناوی (شێروان)ه‌ش له‌رادیۆی كوردی لێیان نا و به‌سه‌ریدا بڕا. له به‌خت و ناوچه‌وانی ئه‌و ژیان خۆشیی بۆنه‌هێنا و ته‌مه‌نی لاوی و گه‌نجیی به شوانی و كۆچه‌ری و ئه‌م شار و ئه‌و شار برده سه‌ر، دواتر نه‌سرین له‌گه‌ڵ بنه‌ماڵه‌كه‌یان گونده‌كه‌یانی جێهشتووه و به‌ره و باشووری كوردستان شۆڕده‌بنه‌وه وسه‌ره‌تا له زاخۆ ده‌گیرسێنه‌وه، پاشان به‌ره‌و به‌غدا ده‌چن و بۆ بژێویی ژیانی له ماڵی یه‌كێك له مه‌سیحیه‌كان، كه له پێشدا ناسیاویان بووه ده‌مێنێته‌وه، ماوه‌یه‌كیش بۆ ماڵی جه‌مال بابان كه له زه‌مانی مه‌لیكی (پاشایه‌تی) وه‌زیر بووە دەمێنێتەوە و دوو ساڵ له‌وێ به‌رده‌ستیی ده‌كرد، خزمه‌تكار و كاری ناو ماڵی بۆ ده‌كردن. له‌و ماڵه‌ش شه‌وانه ئاهه‌نگ و به‌زم بوو. هونه‌رمه‌ندانی كورد داوه‌ت ده‌كران و گۆرانی و مه‌قام و لاوكیان ده‌گوت. نه‌سرین یش هه‌م له‌وان گۆرانی تازه فێر ده‌بوو و هه‌میش خۆی ئه‌و لاوك و گۆرانییانه‌ی له سینه‌یدا بوون و به‌هۆی شوانییه‌وه فێری ببوو بۆی ده‌گوتن، به‌ڵام تا ئه‌و ده‌مه‌ش كچه كوردێكی غه‌ریبی به‌غدا بوو و هێشتا وه‌ك گۆرانیبێژ نه‌ناسرابوو.\nچۆن ده‌رگای هونه‌ر به‌ڕوویدا كرایه‌وه؟\nهه‌ر له‌سه‌ره‌تاوه به‌هۆی ده‌نگخۆشییه‌وه چاوه‌ڕوانی ئه‌وه‌ی لێده‌كرا ببێته هونه‌رمه‌ندێكی به‌توانا، به‌ڵام هه‌ژاری ناچاری كردبوو به خزمه‌تكاری، له‌ماڵی ده‌وڵه‌مه‌نده‌كانی به‌غدا كاره‌كه‌ری ده‌كرد.\nله‌به‌ختی ئه‌و ڕۆژێك عه‌لی مه‌ردان له ماڵی یه‌كێ له كورده‌كانی به‌غدا بۆ ئاهه‌نگێك داوه‌ت ده‌كرێ. ئه‌ویش ئه‌و وه‌خته كچێكی سیانزه چوارده ساڵان بوو و كاره‌كه‌ری ئه‌و ماڵه بووه، له گه‌رمه‌ی گۆرانی و هه‌ڵپه‌ڕكێ و شاییدا و ئه‌ویش به ده‌نگێكی خۆش گۆرانی و ستران ده‌ڵێ.\nعه‌لی مه‌ردان بانگ ده‌كات لای خۆی و چه‌ند پرسیارێكی لێده‌كات. كه ده‌زانێ ده‌نگی خۆشه داوای لێده‌كات بێته ڕادیۆ و گۆرانی بۆ تۆمار بكه‌ن. عه‌لی مه‌ردان جگه له‌وه‌ی خۆی هونه‌رمه‌ندێكی ناسراو بوو ئه‌وكاته به‌رپرسی به‌شی هونه‌ری رادیۆی كوردی به‌غدا بوو.\nنه‌سرین شێروان (كه ئه‌و كات ته‌مه‌نی بچووك بوو) یه‌كه‌مجار چووه‌ته ڕادیۆ زۆر ترسی لێ ده‌نیشێ، له ڕاڕه‌وه‌كه‌ی ئێزگه ده‌گه‌ڕێته‌وه و ڕاده‌كات، عه‌لی مه‌ردان به‌دوای ده‌كه‌وێ و له پشته‌وه ده‌یگرێ و دەست بە یه‌خه‌ی كراسه‌كه‌یدا دەکات و دەیباتەوە بۆ ناو ئێزگه. له‌و رۆژه‌وه وه‌ك ئه‌ندامێكی كۆرسی ئێزگه دایاننا.\nبه پێشنیاری هونه‌رمه‌ند عه‌لی مه‌ردان له 25/3/1944 له ئێزگه‌ی به‌غدا ده‌ست به‌كار بوو و به هاوكاریی تیپی مۆسیقای ڕادیۆ چه‌ندین سترانی بۆ ڕادیۆی كوردی به‌غدا تۆمار كرد، یه‌كه‌م سترانی (ده لێ.. لێ) بوو.\nبۆ پێیان ده‌گوت كچی ئێزگه؟\nله‌سه‌ره‌تاوه عه‌لی مه‌ردان زۆر هاوكاریی نه‌سرین شێروانی ده‌كرد له فێركردنی ئاوازی گۆرانییه‌كان، چونكه نه‌خوێنده‌وار بوو و ده‌بوایه له‌كاتی دانانی گۆرانییه‌كانی یا له زاری ئاوازدانه‌ره‌كه‌وه چه‌ندجارێك شیعره‌كه‌ی بۆ بڵێنه‌وه و ئه‌ویش سه‌یری ده‌مو لێویانی ده‌كرد تا گۆرانیه‌كه فێر بێت. ئینجا دوای چه‌ندینجار پرۆڤه و دووباره و سێ باره‌كردنه‌وه، نه‌سرین شێروان هه‌رچه‌نده نه‌خوێنده‌وار بوو به‌ڵام به ڕاستی هونه‌رمه‌ند بوو، خودا مێشكێكی چاک و پاکی پێ به‌خشی بوو، گورج شیعر و ئاوازی گۆرانییه‌كانی له‌به‌ر ده‌كرد. هێنده‌ی به‌لای گۆرانی و هونه‌ره‌كه‌ی ده‌چوو، هێنده بیری به‌لای شتی تردا نه‌ده‌چوو، بۆ نموونه تا مردیش شوی نه‌كرد، ناویان نابوو (كچی ئێزگه). تاكو بووه هونه‌رمه‌ندێكی دیاری ڕادیۆی به‌غدا ـ به‌شی كوردی، ئه‌مه جگه له‌وه‌ی بووە ئه‌ندامێكی چالاكی كۆرسی ئێزگه.\nهونه‌رمه‌ند نه‌سرین شێروان له هه‌ڕه‌تی گه‌نجیدا ئه‌وه‌نده به جورئه‌ت چۆته ناو دونیای هونه‌ر بووەته به‌شێك له جێی سه‌رنجی ئاوازدانه‌ران و ئه‌وه‌تا هونه‌رمه‌ندی شه‌ماڵ سائیب ئاوازی (به‌هاره به‌هاره)ی بۆ داناوه و نه‌سرین شێروان له گه‌وره‌ترین كۆمپانیای عێراق (كۆمپانیای چه‌قماقچی) تۆماری كردووه. له‌سه‌ره‌تای په‌نجاكان كۆمپانیای (چه‌قماقچی) زۆر له به‌رهه‌مه‌كانی بۆ تۆماركرد.\nبه‌هۆی ڕادیۆی به‌غداوه بووه ئاشنای هونه‌رمه‌ندانی ناوداری كورد عەلی مه‌ردان، حه‌سه‌ن زیره‌ك، تایەر تۆفیق، محەمەد عارف جەزراوی، حه‌سه‌ن جەزراوی، شه‌ماڵ سائیب، ڕه‌سوڵ گه‌ردی، حوسێن عەلی، باكوری.\nنه‌سرین شێروان له چه‌ندین ئاهه‌نگدا به‌شدار بووه و گۆرانیی گوتووه له‌گه‌ڵ هونه‌رمه‌ندانی كورد.\nنه‌سرین شێروان له زۆر له گۆرانیه‌كانی به‌شی كوردی رادیۆی به‌غدا كۆرس بوو. ده‌نگی نه‌سرین كاری له‌هه‌ست و سۆزی هونه‌رمه‌ند حه‌سه‌ن زیره‌ك كردبوو ده‌یوت خۆشترین ده‌نگه له‌گوێی مندا. به‌تایبه‌ت ئه‌و ماوه‌یه‌كی هونه‌رمه‌ند (حه‌سه‌ن زیره‌ك) ده‌هاته ڕادیۆی به‌غدا بۆ تۆماركردنی گۆرانییه‌كانی، به‌هۆی هونه‌ره‌وه بووبونه دوو هاوڕێی نزیكی یه‌ك به جۆرێك ده‌توت چه‌ند ساڵه به‌یه‌كتر ئاشنان، له‌كاتێكدا نه‌سرین كچه كوردێكی باكوری كورستان و حه‌سه‌ن زیره‌كیش له رۆژهه‌ڵاته‌وه.\nچی پێشكه‌شی هونه‌ری كوردی كردووه؟\nله‌ناو ئه‌و ژنانه‌ی له‌رادیۆی به‌غدا گۆرانیان گوتووه نه‌سرین شێروان له ڕیزی پێشه‌وه‌یه له تۆماركردنی گۆرانی و زۆرترین به‌رهه‌می پێشكه‌شی هونه‌ر كوردی كردووه. قوربانییه‌كی مه‌زنی دا بۆئه‌وه‌ی له‌بواری هونه‌ر كاربكات.\nهه‌ندێ جار خۆی گۆرانی و ئاوازی داناوه. به‌پێی قسه‌ی خۆی نه‌سرین (420) ستران و گۆرانیی هه‌یه له ئێزگه كوردییه‌كه‌ی به‌غدا. جگه له‌و سترانانه‌ی بۆ كۆمپانیاكانی تۆمار قه‌وان (كۆڵۆمبیا به‌یزافۆن، چه‌قماقچی) تۆماری كردوون.\nئاوازی زۆربه‌ی گۆرانییه‌كانی له نه‌غمه‌ی مه‌قامی (به‌یات ، حوسه‌ینی)یه. كه ئاوازێكی غه‌مگین و به‌سۆزی هه‌یه كه‌وا نزیكه له روحیه‌تی ژیانی نه‌سرین شێروانه‌وه.\nنزیكه‌ی (420) گۆرانی و لاوك و سترانی ڕه‌سه‌نی كوردی تۆمار كردووه و به‌میرات بۆ ئێمه‌ی به‌جێ هێشتووه. به‌هۆی ئه‌وه‌ی سه‌ره‌تای رادیۆی كوردی تاماوه‌یه‌كی زۆریش تۆماركردنیان نه‌بوو به‌رهه‌مه‌كان هه‌ر راسته‌وخۆیی په‌خش ده‌كران، بۆیه ئه‌رشیڤێكی كه‌می ماوه. جگه له‌و گۆرانی و سترانه فۆلكلۆرییانه‌ی له باكوری كوردستان بیستبووی خۆشی چه‌ندین ئاوازی داناوه و به‌هاوكاری مۆزیكژه‌نه‌كاكانی ڕادیۆی به‌غدا تۆماری كردووه. ئه‌و له ناوجه‌رگه‌ی به‌غداوه گۆرانیی ره‌سه‌نی كوردی ده‌گوت كه‌وا مۆزیكژه‌نه‌كانی هیچیان كورد نه‌بوون و هه‌موویان عه‌ره‌ب بوون. ئه‌مه‌ش به‌پێچه‌وانه‌ی گۆرانییه‌كانی ئه‌م رۆژگاره‌وه، چونكه له‌ناو ئه‌م سروشته جوان و ئه‌و هه‌موو مۆزیكژه‌نه كورده، گۆرانیه كوردییه‌كان بۆن و به‌رامه‌ی میلۆدی فارسی و توركی و عه‌ره‌بی گرتووه، بۆیه زۆر له شاره‌زایان و هونه‌رمه‌ندانی كورد ده‌ڵێن، زه‌مه‌نی په‌نجاكان سه‌رده‌می زێڕینی گۆرانی و موزیكی كوردی بوو.\nگۆرانی (هه‌ی نێرگز نێرگز) هی كێیه؟\nگۆرانی (هه‌ی نێرگز نێرگز) كوردێك نیه نه‌بیستبێ و عه‌ره‌به‌كانیش حه‌زیان لێیه و چووەته ناو موزیكی توركیشه‌وه، له حه‌فتاكان ئه‌و گۆرانییه له ته‌لەفزیۆنه‌وه گروپێكی كۆرس و به ده‌نگی نه‌جات كچێكی ده‌نگخۆشی مه‌سیحی به هاوكاریی هونه‌رمه‌ندی كه‌مانژه‌ن (دڵشاد محەمەد سەعید) په‌خشكراو و كه‌وته سه‌ر زاری هه‌موو خه‌ڵكی كوردستان. له ئه‌سڵدا هی هونه‌رمه‌ند (نه‌سرین شێروان)ـه، كه له شه‌سته‌كان له ڕادیۆی به‌غدا تۆماری كردووه.\nئه‌مانه به‌شێكن له خه‌رمانی هونەر‌ی ئه‌و ژنه هونه‌رمه‌نده، كه ئاواتی به‌رزی گۆرانی و سترانی كوردی بوو و ببووه نان و ئاوی.\n(هه‌ی نێرگز نێرگز، گوڵ شینی، گولێ هه‌ی نار، دیلان دیلان، لاوكی (دلی لێ لێ) ، ته دلێ من سۆت ئه‌ڤینی، به‌ژنه ته زراڤه، ئاڤا ڕووبارێ مه، ئێوارێ ڤێ هاڤینێ، ده‌ردێ دلا، قه‌ول و قه‌رارێ ته، ده‌نگێ دۆلابێ، لۆیلم كۆچه‌ری، خانێ تو زانی، زاڵم).\nمردنێكی پڕ له ئازار و بێكه‌سی\nنه‌سرین شێروان هه‌ر له‌سه‌ر ئه‌و پاره كه‌مه‌ی له رادیۆی به‌غدا هه‌فتانه وه‌ریده‌گرت له‌گه‌ڵ دایك و باوكی ده‌ژیا. هونه‌رمه‌ند باكوری ده‌ڵێت: "هه‌ندێك جار ده فلسی نه‌بوو، به‌پێیان ده‌هاته ئیزاعه". سه‌ره‌ڕای هه‌ژاری، به‌ڵام هاوكاریی خه‌ڵكیشی كردووه، وه‌ك هونه‌رمه‌ند گوڵبه‌هاری هاوڕێی ده‌ڵێت "زۆر به ره‌حم و به سۆزبوو، خۆی نان نه‌بوو بیخوات، فه‌قیرێكی بدیبایه روبعه دینارێكی پێ بوایه ده‌یدایه".\nنه‌سرین شێروان تاكو ساڵانی حه‌فتاكان له كاری هونه‌ری به‌رده‌وام بوو، ساڵانی كاركردنی له‌رادیۆی به‌غدا ئه‌وپه‌ڕی خۆشیی عومری ئه‌و بوو و به‌هۆی ته‌مه‌نه‌وه وازی له گۆرانی ووتن هێناو و دابڕا له كاری هونه‌ری.\nئه‌و ژنه شۆخ و شه‌نگه‌ی له تافی گه‌نجیدا هه‌مووان به‌هۆی جوانییه‌كه‌ییه‌وه تامه‌زۆری بینینی بوون له پیریدا لێكه‌وت، نه‌خۆشی زۆری بۆ هێنابوو، هه‌ژاریش له‌ولاوه بوه‌ستێت، كه بڕستی لێبڕی بوو، به‌هۆی بێ پاره‌ییه‌وه توانای كڕینی ده‌رمانه‌كانیشی نه‌بوو جارجار خه‌ڵكی خێرومه‌ند ئاوەڕی لێده‌دایه‌وه و هاوكارییان ده‌كرد، به‌تایبه‌تی ئه‌و كاتانه‌ی كه له به‌غدا ده‌ژیا.\nله هه‌مووشی سه‌یرتر ئه‌وه‌یه، نه‌سرین شێروان پێش ئه‌وه‌ی بمرێت، هه‌ژاری و برسێتی و بێكه‌سی له‌به‌غدادا هێنده زۆری بۆهێنابوو، كه ناچاری كردبوو ده‌ست له خه‌ڵكی پان بكاته‌وه و له شه‌قامه‌كانی به‌غدا سواڵی ده‌كرد. له‌و به‌غدایه‌ی كه‌وا ده‌یان ده‌وڵه‌مه‌ند و سه‌رمایه‌داری كوردی لێبوو، كه‌چی ئاوڕیان له‌و هونه‌رمه‌نده كورده نه‌دایه‌وه و كه‌وێته سواڵكردن. هه‌روا بە بێكه‌سی و به هه‌ژاری سه‌ری نایه‌وه. هه‌تا له ژیانیشدا بوو ڕێزلێنانی به‌خۆوه نه‌بینی، ئه‌مه‌ش له‌رووی ده‌روونییه‌وه كاری تێده‌كات. ئه‌و كۆتاییه‌ی ژیانی نه‌سرین شێروان خۆی له خۆیدا حیكایه‌تێكی سه‌رنجراكێشه و جێی داخه، ئه‌و خانمه هونه‌رمه‌نده‌ی (400) چوار سه‌د گۆرانیی ره‌سه‌نی كوردیی تۆمار كرد، له كۆتایی عومری له ماڵێكی داڕووخاوی كۆن و تاریك ده‌ژیا، بێكه‌س و ته‌نیا، ماڵه‌كه‌ی له به‌غدا بوو، ناوبه‌ناو هه‌ندێ له هاوسێكانی خواردنیان بۆ ده‌برد و یارمه‌تیان ده‌دا..\nئه‌و هونه‌رمه‌نده هه‌ر به هه‌ژاری و فه‌قیری له ته‌مه‌نی پیری و بێ هێزی و به بێكه‌سی له به‌غدا سه‌ری نایه‌وه. ئازاری دووری وڵات و نه‌خۆشی و بێ ده‌رمان گیانی سپارد و له 10ی تشرینی یه‌كه‌می ساڵی 1990 كۆچی دواییكرد، كه مردیش له‌به‌ر بێ كه‌سێ شاره‌وانی ته‌رمه‌كه‌ی ناشت.!\n1- گۆرانیبێژه نه‌مره‌كان.. به‌شی یه‌كه‌م: باكوری\n2- دیكۆمێنتارییه‌ك له‌سه‌ر ژیانی نه‌سرین شێروان، كه‌ناڵی ستێرك تی ڤی، ئاماده‌كاری به‌رنامه: كاكشار ئۆرامار\n3- زانیارییه‌كانی نوسه‌ر نازم دڵبه‌ند


وەزارەتی تەندروستی: هیچ پلانێك بۆ دامه‌زراندنى ده‌رچووانى به‌شه پزیشكییه‌كان و خۆبه‌خشه‌كان نییه\nHome›هەواڵ›کوردستان›وەزارەتی تەندروستی: هیچ پلانێك بۆ دامه‌زراندنى ده‌رچووانى به‌شه پزیشكییه‌كان و خۆبه‌خشه‌كان نییه\nلۆگۆى وه‌زاره‌تى ته‌ندروستیی هه‌رێم | فۆتۆ: SNN\nSNN ـ مەودا مستەفا\nوتەبێژی وەزارەتی تەندروستیی حکومەتی هەرێمی کوردستان رایدەگەیه‌نێت: تاوکو ئێستا هیچ بڕیارێک بۆ دامەزراندنی خوێندکارانی بەشه پزیشکییه‌كان و خۆبەخشانی کەرتی تەندروستی لە ئارادا نییە.\nمحەمەد قادر خۆشناو، وتەبێژی وەزارەتی تەندروستیی حكومه‌تى هه‌رێم به SNN ی راگەیاند: “تاوەکو ئێستا هیچ بڕیارێک بۆ دامەزراندنی خوێندکارانی بەشه پزیشکییه‌کان و خۆبەخشانی کەرتی تەندروستی لە ئارادانییە له‌لایه‌ن حكومه‌تى هه‌رێمه‌وه، هەرکاتێک پێویست بکات ئاوا وەزارەت لیژنەیەکی تایبەت بەو بابه‌تە دورستدەکات و ده‌ست به دامه‌زراندنى ئه‌و ده‌رچووانه ده‌كات”.\nلەبارەی بڕیارەکانی حكومه‌تى عێراق تایبەت بە دامه‌زراندنى به‌شه پزیشكییه‌كان، ئایە حكومه‌تى هه‌رێم پشكى هه‌یه تێیدا، وتەبێژی وەزارەتی تەندروستی ئه‌وه‌شى خسته‌ڕوو، “تا ئێستا من ئاگاداری ئەو بابه‌تە نیم، ئەگەر بابەتێکی واش هەبێت ئەوا لە وەزارەت کاری لەسەر دەکەین، ئەو کات تەواوی زانیارييەکان دەخه‌ینەڕوو”.\nقسه‌كانى وته‌بێژى وه‌زاره‌تى ته‌ندروستیی هه‌رێم له‌كاتێكدایه كه دوێنێ ئەحمەد مەلا تەڵاڵ، وتەبێژی حکومەتی عێراق رایگه‌یاند: “ئەنجوومەنی وەزیران بڕیاریداوه ئەو دەرچوانە دابمەزرێنێت کە یاسای پلەبەندی خاوەن پیشە پزیشکی و تەندروستییەکان دەیانگرێتەوە، ده‌ستبه‌كاربوونیان ده‌كه‌وێته دواى په‌سه‌ند كردنى پرۆژه‌یاساى بودجه‌ى عێراق”.\nهاوكات پێشتر سه‌باح هه‌ورامى، به‌ڕێوه‌به‌رى گشتى ته‌ندروستیی سلێمانى له كۆنگره‌یه‌كى رۆژنامه‌وانیدا رایگه‌یاند: “داوا له حكومه‌تى هه‌رێم و وه‌زاره‌تى ته‌ندروستى ده‌كه‌ین خۆبه‌خشه‌كانى كه‌رتى ته‌ندروستى دابمه‌زرێنن، چونكه ئه‌گه‌ر ئه‌وان نه‌بوونایه به‌هیچ شێوه‌یه‌ك نه‌مانده‌توانى به‌مشێوه‌یه‌ى ئێستا رووبه‌ڕووى كۆرۆنا ببینه‌وه”.\nجوتیارێكى كورد بە رێگه‌ى چاندنی تۆو 80 هەزار نەمامی فستق بەرهەم دەهێنێت


وابڕیارە بەم زووانە پاپای ڤاتیکان سەردانی عێراق و کوردستان بکات، پەیامی برایەتی و تەبایی و خۆشەویستی بۆ گەلانی عێراق و کوردستان بهێنێ، وەک خۆشی دەڵێت " لە کۆتاییدا دوای چەند رۆژێکی دیکە لەگەڵتان دەبم! بەپەرۆشم بۆ دیدارتان و بینینی روخسارتان و سەردانکردنی خاکەکەتان، لانکەی شارستانییەتی رەسەن و ناوازە. من بە تۆبەکارییەوە پێتان دەگەم بۆئەوەی نزای لێخۆشبوون و ئاشتبوونەوە لە یەزدان بکەم، دوای چەندین ساڵ لە جەنگ و تیرۆر".\nپاپا فرانسیس ناوی تەواوی خۆرخێ ماریۆ بێرگێلیۆیەو بە ڕەگەز ئیتاڵیە، بەڵام لەدایکبووی شاری بۆینس ئایرسی پایتەختی ئەرژەنتینە لە ڕێککەوتی ١٧/١٢/١٩٣٦ لەدایکبووە یەکەم کەسی بە ڕەگەز ئەمەریکای لاتینیە کە ناسناوی پاپ وەردەگرێت، ھاوکات دووەم کەسایەتی کاسۆلیکی دەرەوەی کیشوەری ئەوروپایە لە دوای گریگۆری سێیەم ناسناوی پاپی وەرگرتووە.\nلە رێککەوتی ١٣ی ئاداری ٢٠١٣ـەوە وەک ٢٦٦ـەمین پاپای ڤاتیکان دیاریکراوە.\nدوای پاپا گریگۆری شەشەمیش دووەم کریستیانی ڕەبەنە کە وەک پاپ دەستنیشانکراوە و تا ئێستا ھاوسەرگیری نەکردووە.\nناوی فڕانسیس بۆ خۆی دانا وەک ڕێزلێنانێک بۆ فڕانسیس ئاسیزی پیرۆز.\nپاپا فرانسیس زمانەکانی ئیسپانی، لاتینی، ئیتاڵی، ئەڵمانی، فڕەنسی، ئۆکڕانی ھەروەھا ئینگلیزی دەزانێت.\nبە داکۆکیکاری ھەموو بزووتنەوەیەکی مرۆڤدۆستانە و ھێنانەدی دادگەری کۆمەڵایەتی و رێگەخۆشکردن بۆ گفتوگۆ و لێکتێگەیشتن بۆ چارەسەری ئاشتیانەی کێشەی نێوان نەتەوە و ئایین و بۆچوونە جیاوازەکان دەناسرێت.\nھەر بۆیە دوای ھەڵبژاردنی وەک پاپای نوێی ڤاتیکان چەندین رێوشوێن و مەڕاسیمی ئایینی پێشووتری ھەڵوەشاندەوە وەک ئاماژەیەک بۆ ئەوەی دەسەڵاتی ئایینی ڤاتیکانیش توانای گۆڕانکاری لە ڕێسا و یاسا چەقبووەستەکان ھەیە.\nلەرێککەوتی ١١ شوباتی ٢٠١٣ دوای دەست لەکارکێشانەوەی پاپا بێنێدیکتی شازدەھەم بەھۆی گەورەبوونی تەمەنییەوە، پاپای نوێ و بە دەنگی دوو لەسەر سێی سەرۆک ئەسقەفەکان پاپا فرانسیس وەک پاپای نوێی ڤاتیکان دیاریکرا.\nدەستبەکاربوونی پاپا فڕانسیس وەک پاپای نوێی ڤاتیکان پێشوازییەکی گەورەی ئایینی و سیاسی لەسەر ئاستی جیھاندا بەخۆیەوە بینی.\nهاتنی پاپا فرانسیس ئەگەر بۆ هەرشوێنێک شتێکی ئاسایی بێ ئەوە بۆ کوردستان بایەخێکی گەورە و دیبلۆماسی هەیە، کردنەوەی دەرگایەکی ترە بۆ ناساندنی کوردستان وەک شوێنی ئاشتی و پێکەوە ژیانی ئاین و ئاینزاکان، بینینی `ژیانی ئاشتیانەی مەسیحییەکان و پێگەی سیاسی گەورەیان لەکوردستان بێ کاریگەری نابێ، چونکە زیادەڕەوی نییە ئەگەر بڵێین لەهەموو عێڕاقدا تەنها لە کوردستاندا نەک هەر پارێزراون، بەڵکو بەشداری جدییان هەیە لەبڕیار و نەخشی سیاسیدا و پێگەیان لەئەنجومونی وەزیران و لە پەرلەمان و دامەزراوە حکومییەکاندا هەیە.\nنابێ ئەوەش لەیاد بکەین پاپا فرانسیس سەرەڕای زۆری تەمەنی جۆرێک موجازەفە بەژیانی خۆیەوە دەکات، کاتێ دەیەوێ لەم بارودۆخە شڵەژاوە ئەمنییەدا و لەم سەردەمی پەتای کوشندەی کۆرۆنادا سەردانی عێراق دەکات، ئەمەش وەک شانازییەکی گەورە دەچێتە مێژووی فرانسیسەوە، چونکە گرنگی و گەورەی پەیامەکەی وای لە فرانسیس کردووە ئەو موجازەفەیە بکات بەژیانی خۆیەوە.\nسا‌ڵی ٢٠١٩ پاپا فرانسیس سەردانی ئیماراتیکرد و لەگەڵ ئیمامی گەورەی ئەزهەردا بەڵگەنامەیەکی واژۆکرد دەربارەی برایەتی ئاینەکان و ئاشتی، کەئەوەش وەک مەرجەعی موسوڵمانە سوننەکان، بەڵام ئەمجارەیان لەگەڵ ئایەتوڵا سیستانی گەورە مەرجەعی شیعەکان کۆدەبێتەوە و دوورنییە لەگەڵ ئەویش بەڵگەنامەیەک واژۆ نەکات، بۆ برایەتی و ئاشتی و پێکەوە ژیانی ئاینەکان.\nپاپا فرانسیس لە درێژەی پەیامەکەیدا دەڵێت "بەڵێ بەپەرۆشی ئاشتییەوە دێمە دیدارتان و ھەوڵ بۆ برایەتی و تەبایی دەدەم و دەخوازم پێکەوە نوێژ بکەین، پێکەوە ھەنگاو بنێین و لەگەڵ خوشک و براکانمان نەریتە ئاینییەکانی دیکە لەژێر بەیداخی باوکمان ئیبراھیم بەجێ بگەیێنین، کە ھەمووان لە چوارچێوەی خێزانێکدا بە موسڵمان و جوو و کریستیان کۆدەکاتەوە".


ئەم ڕاکردنە بووە هۆی هەڵمەتێکی بەرفراوانی بەدواداگەڕان بۆ دەستگیرکردنەوەی ئەو شەش کەسەی کە یەکێکیان ملیتانێکی ناوداری پێشووبوو بە ناوی زەکەریا زەبێدی.\nسەرۆک وەزیری ئیسرائیل نەفتالی بێنێت ستایشی هێزە ئەمنییە جۆراوجۆرەکانی ئیسرائیلی کرد بۆ کارکردنیان تا ئەو پیاوانەیان دەستگیرکردەوە.\nفەلەستینییەکان لە کەناری ڕۆژئاوا و کەرتی غەززە ئاهەنگی خۆشحاڵییان بەبۆنەی ئەو هەڵاتنانە کرد و خۆپیشاندانیان بۆ پشتیوانی کردن لە زیندانیان ئەنجام دا.